
HOLANDSKO | FLAMANSKO SLIKARSTVO 


INI REPRODUKCIJA UZ TEKST 


IE] TEKST UZ REPRODUKCIJU 


Godine 1555. habsburški car Karlo V predao je vlast 
u Nizozemskoj svom sinu Filipu II kojega je proglasio 
i španjolskim kraljem. Tom prilikom Karlo i Filip po- 
javili su se zajedno u Bruxellesu na skupštini držav- 
nih staleža koju su u to vrijeme sačinjavali predstav- 
nici svih sedamnaest nizozemskih provincija. Za vri- 
jeme Filipove vladavine u Nizozemskoj se podiže bu- 
na, ali samo sedam provincija sjeverno od velikih 
rijeka, što se ulijevaju u Sjeverno more, uspjelo se 
osloboditi španjolske vlasti. Kada je 1609. godine 
potpisano dvanaestgodišnje primirje, podjela je bila 
jasna: sjever je postao nezavisan i protestantski, a jug 
je ostao podređen Španiji i vratio se na katoličku 
vjeru. Ta podjela, koja je uglavnom bila rezultat geo- 
grafskih i vojnih faktora, poprima konačni oblik mirom 
u Munsteru 1648. godine (vidi sliku 29) i održala se 
(s nizom teritorijalnih promjena) sve do danas kao 
Holandija i Belgija. 

Stoga je najvažnije, kada se govori o holandskoj i 
flamanskoj umjetnosti sedamnaestog stoljeća, imati 
na umu da je politički rascjep tada još bio bliska 
prošlost, te da su obje slikarske škole, ma kako se 
različito razvijale, imale zajedničko porijeklo u velikoj 
školi ranog nizozemskog slikarstva koje je cvalo, uglav- 
nom u južnim gradovima, u petnaestom i šesnaestom 
stoljeću. Rubens se, na primjer, rodio 1577., samo 
dvadeset i dvije godine nakon dolaska Filipa II na 
prijestolje, u vrijeme kada je ishod pobune bio još 
uvelike u pitanju. 

Mnogi okršaji za vrijeme pobune odigrali su se na 
jugu, naročito u Antwerpenu i oko njega. Ekonomski 
i društveni poremećaji, što su iz toga proizašli, te 


progon protestanata, natjerali su mnoge Flamance 
da potraže utočište na sjeveru. Među tim emigrantima 
bili su i slikari Gillis van Coninxloo i David Vinck- 
boons, koji su napustili Antwerpen i konačno se na- 
stanili u Amsterdamu. Kao sljedbenici Pietera Brue- 
gela, oni su u Amsterdam uvezli stilove flamanskog 
pejzaža i genrea, te utjecali na mlađu generaciju ho- 
landskih slikara. Na primjer, veliki inovatorski pejza- 
žist Hercules Segers bio je učenik Coninxlooa, a nje- 
gov konzervativniji suvremenik Hendrick Avercamp 
(slika 8) bio je vjerojatno Vinckboonsov učenik. 

I holandsko i flamansko slikarstvo sedamnaestog sto- 
ljeća vuku korijenje iz ranog nizozemskog slikarstva. 
Međutim, neosporno je da su te dvije škole znatno 
divergirale tokom stoljeća, i nesumnjivo je da je to 
razilaženje u stilu i sižeu neposredni rezultat političke 
i vjerske podjele između dviju zemalja. Da bi se ilu- 
strirala ta divergencija, čovjek prirodno podliježe is- 
kušenju da usporedi dva vodeća lika tog stoljeća u 
te dvije zemlje: Rubensa i Rembrandta. Premda je ta 
usporedba (u ovom izdanju pokušalo se to učiniti paž- 
ljivim stavljanjem reprodukcija jedne do druge) ne- 
obično zanimljiva i sugestivna, ona nije posve pre- 
cizna. Rembrandt, jedan od malobrojnih holandskih 
slikara koji se može mjeriti s Rubensom u rasponu 
sižea (portreti, pejzaži, religiozne i mitološke teme), 
ne predstavlja holandske slikare u cjelini. Međutim, 
mnogi flamanski slikari doista oponašaju Rubensa i 
stilom i sižeom (npr. van Dyck, Gaspar de Crayer, 
Jordaens i Theodor van Thulden). Holandski slikari 
bili su skloni specijalizaciji na način koji Flamanci u 
cjelini nisu slijedili: Hals je bio isključivo portretist, 
de Hoogh genre-slikar, Ruisdael pejzažist, Willem van 


de Velde Mlađi marinist itd. Specijalizirali su se za 
ono što su znali najbolje naslikati i za ono što su 
znali da će zadovoljiti opću potražnju, a to pitanje 
potražnje, mušterija, ključna je razlika između dviju 
zemalja. U Flandriji (jug) su tradicionalne mušterije 
i dalje bile pretežno dvor, plemstvo i katolička crkva. 
Građanske ustanove i bogati trgovci također su na- 
ručivali slike, ali nije bilo takvog tržišta umjetninama 
kakvo je postojalo u Holandiji. Ta važna razlika mogla 
bi se najbolje prikazati ovako: u Flandriji se velika 
većina slika naručivala pojedinačno (oltarske slike, 
mitološki i povijesni prizori, portreti itd.), dok se u 
Holandiji velika većina slika eproizvodila' za tržište. 
Holandija je imala prvo moderno tržište umjetninama, 
koje je, sa svojim aparatom trgovaca, izložbama i ugo- 
vorima, djelovalo prepoznatljivo slično suvremenom tr- 
žištu umjetninama. To, dakako, ne znači da se u Ho- 
landiji nisu naručivale slike, niti, obratno, da i u 
Flandriji nije postojalo tržište umjetninama. Portrete 
su uvijek naručivale obitelji ili prijatelji, ako ne i sami 
modeli, pa nije slučajno da se do danas održao tako 
golem broj holandskih portreta iz sedamnaestog sto- 
ljeća, Međutim, u Holandiji sedamnaestog stoljeća u 
proizvodnji slika više nisu prevladavali tradicionalni 
kupci kao što je to bio slučaj u Flandriji. Najbliži 
ekvivalent dvoru nadvojvode Alberta i nadvojvotkinje 
Isabelle, regenata španjolskog kralja u Flandriji, bio 
je dvor holandskog namjesnika, oranskog princa, u 
Hagu. Za života princa Frederika Henryja i njegove 
žene Amalije van Solms, oranska kraljevska kuća 
naručivala je znatni broj slika i dekoracija za palače u 
Rijswijku i Honselaersdijku (danas obje uništene), te 
Huis ten Bosch u Hagu. Za dekoraciju potonje palače 


(koja još postoji) s alegorijskim prikazima oranske 
kraljevske kuće i života Frederika Henrija bili su an- 
gažirani domaći umjetnici kao što su Gerard Hont- 
horst i Cesar van Everdingen, ali i »uvozni« Flamanci, 
poput Jacoba Jordaensa, igrali su važnu ulogu. Stil 
tih dekoracija bio je internacionalni barok, stil pogo- 
dan za glorifikaciju prinčeva, ali neumjestan u holand- 
skoj republici koja je u biti bila demokratska. Zna- 
čajno je da niz religioznih slika, što ih je Rembrandt 
izradio za oranskog princa tridesetih godina sedam- 
naestog stoljeća, odaje umjetnika u najbaroknijoj fazi. 
Financijska sredstva oranskog dvora bila su mala u 
usporedbi s dvorom u Bruxellesu. Za razliku od fla- 
manske aristokracije, holandski plemići bili su malo- 
brojni, politički nemoćni i relativno siromašni. Naru- 
čivali su portrete, ali se nisu mogli povoditi za svojom 
južnom braćom u dotjeranom ukrašavanju svojih kuća. 
Premda je na sjeveru bilo više aktivnih katolika 
(uključujući i izvjestan broj istaknutih slikara poput 
Steena i Vermeera) nego što se općenito smatra, 
katolička crkva prešla je u »ilegalnost« i nije mogla 
naručivati oltarske slike. Kalvinističke crkve, kao što 
se vidi na crkvenim interijerima Saenredama (slike 46 
i 48) i de Wittea (slika 31), bile su okrečene i ukrašene 
samo pločicama s grbovima pokojnika. 

Premda su ta tri klasična izvora kupaca bila oslab- 
ljena ili su potpuno nestala na sjeveru, neki pojedinci 
i ustanove naručivali su i druge slike, a ne samo po- 
jedinačne portrete. Na primjer, nova gradska vijećnica 
bila je ukrašena prizorima iz Zavjere Batarijava (u 
smislu prototipa, Pobune u Nizozemskoj), na kojima 
su radili vodeći amsterdamski slikari, pa i Rembrandt. 
I druge građanske ustanove naručivale su slike, kao 


milicijske kompanije, upravitelji dobrotvornih zaduž- 
bina i drugi. Skupni portret te vrste je jedinstven ho- 
landski fenomen. No, usprkos tim iznimkama, većina 
holandskih slikara radila je uglavnom za tržište. To je 
dovelo do nekoliko važnih posljedica. Prije svega, 
slike su bile jeftine jer ih je bilo mnogo. Holandija 
je u sedamnaestom stoljeću bila bogata država, zbog 
svoje trgovačke mornarice, trgovaca i bankara, a ipak 
je to bogatstvo, čini se, dopiralo i do nižih društvenih 
slojeva, a ne samo do nekolicine kao što je to bio 
slučaj drugdje u Evropi. Smatra se _ da je pedeset 
posto Holanđana imalo dodatnih prihoda, to jest pri- 
hoda većeg od onog koji je potreban za pokrivanje 
životnih potreba. Mnogi obični Holanđani, mornari i 
zemljoradnici, kupovali su slike, i ta je činjenica izne- 
nađivala posjetioce iz Engleske poput Johna Evelyna. 
Uslijed te opće potražnje, mnogobrojni slikari stvarali 
su golem broj slika koje su kupovale i prodavale jetfti- 
no za ukrašavanje zidova, a ne da bi se čuvale kao 
djela genijalnih slikara. Ta je potražnja djelovala i na 
društveni položaj slikara: dok je na jugu slikar bio 
osoba povjerenja prinčeva i plemića, on je ovdje bio 
obrtnik, poput stolara ili lončara, radeći za široko 
tržište. Još jedna posljedica te potražnje bila je po- 
java mnogih lokalnih slikarskih škola. Gotovo svi gra- 
dovi, bez obzira na veličinu, kao na primjer Delft, 
Dordrecht, Alkmaar, Hoorn, Deventer, Haarlem i Lei- 
den imali su svoju školu. 

Holandija je stoga velika iznimka u povijesti evrop- 
skog slikarstva sedamnaestog stoljeća. Premda po- 
stoje izvjesne stilističke sličnosti u smislu sižea i 
veličine, holandsko slikarstvo znatno se razlikuje od 


glavnih tokova evropskog baroka kojega je Flamanac 
Rubens bio jedan od najznačajnijih predstavnika. 
Premda su bili geografski bliski susjedi i potomci iste 
tradicije, holandski i flamanski slikari sedamnaestog 
stoljeća radikalno su se razišli tokom stoljeća, što je 
bila neposredna posljedica društvenih, vjerskih i po- 
litičkih razlika između njihovih dviju zemalja. 

BILJEŠKE UZ REPRODUKCIJE 


Ambrosius Bosschaert (1573—1621) 
1  Vaza sa cvijećem 


Drvena ploča, 64xX46 cm, signirano _ monogramom: 
AB, oko 1620. Hag, Mauritshuis. 


Ambrosius Bosschaert, st. bio je osnivač dinastije 
slikara cvijeća. Rođen je u Antwerpenu, ali je kao 
dijete napustio nemirni grad i s obitelji otišao u 
Middelburg na sjeveru. Živio je u Utrechtu od 1616 do 
1618, a umro je u Hagu. Njegov stil, s minucioznom 
brigom za detalje i savršenim aranžmanom cvijeća, 
sličan je stilu poznatijeg Jana Brueghela, te se pret- 
postavlja da je Bosschaert bio Brueghelov učenik u 
Antwerpenu. Međutim, to je posve nevjerojatno (Bru- 
eghel je bio samo pet godina stariji od Bosschaerta), 
te je vjerojatnije da je Bosschaert započeo s tom vrs- 
tom slika. Sigurno je da je Bosschaert razvio kompo- 
ziciju vaze sa cvijećem, smještene u nišu ili u prozor- 
ski okvir u obliku luka s krajolikom u pozadini. Cvije- 
će na Bosschaertovim slikama je gotovo uvijek pre- 
poznatljivo i često je rijetko te nas podsjeća na ludo- 
vanje kolekcionara za egzotičnim i neobičnim cvije- 
ćem, naročito tulipanima, koji su dostizali neobičnu 
visinu u Holandiji u početku sedamnaestog stoljeća. 
On često dodaje i rijetke školjke koje su Holanćani 
također oduševljeno skupljali. 


I 


Jan Brueghel, st. (1568—1625) 
2 Flamanski sajam 


Bakar, 47X 69 cm, signirano i datirano 1600. Kraljev- 
ska zbirka. 


To je istaknuti primjer kompozicija s mnogo likova u 
kojima se prikazuje flamanski kermis (sajam) koje su 
bile vrlo popularne među sljedbenicima Pietera Brue- 
gela. One predstavljaju evoluciju od Bruegelovih vlas- 
titih slika iz seljačkog života, premda su rađene u 
manjem formatu i dotjeranijim stilom. Flamanski sli- 
kari, koji su emigrirali iz Antwerpena za vrijeme rata 
sa Španijom, prenijeli su te kompozicije u Holandiju, 
te doprinijeli razvoju genre-slikarstva. 


Hendrick Goltzius (1558—1616) 


3 (lijevo) Quis evadet nemo? (Tko će od koga 
pobjeći?) 


Pero, smeđa tinta, 46 X 35 cm, signirano monogramom 
i datirano 1614. New York, Pierpont Morgan Library. 


Crtež, izveden poput bakroreza (premda nije graviran), 
datira iz 1614. godine, dvije godine prije umjetnikove 
smrti. To je alegorijski prikaz teme o čovjekovoj smrt- 
nosti, no to je djelo mnogo neposrednije i nedostaje 
mu nezgrapna alegorijska mašinerija de Gheynove 
obrade tog sižea (slika 5). Tradicija prikaza ideje o 
ispraznosti (vanitas) likom mladića koji drži lubanju 
potječe barem iz doba jednog bakroreza Lucasa van 
Leydena iz 1516. godine. Poslije se time koristio i 
Frans Hals na jednom veličanstvenom platnu (slika 20) 
naslikanom otprilike 1626/28. 


Rembrandt van Rijn (1606—1669) 
3 (desno) List sa studijama 


Pero i laviranje, crvena kreda, 19X 24 cm. Oko 1636. 
University of Birmingham, Barber Institute of Fine 
Arts. 


Nacrtano otprilike 1636. godine, ovo je jedna od naj- 
fascinantnijih Rembrandtovih listova sa studijama, na 
kojem umjetnik spaja svoje istančano i nježno pro- 
matranje svakodnevnog života (u tri skice majke s 
djetetom) i ljubav prema bogatom ornamentu i odjeći 
(crteži glave). 


Hendrick Goltzius (1558—1617) 
4 (gore) »Masna kuhinja« 


Pero, smeđa tinta, smeđe lavirano, 20xX33 cm. Sig- 
nirano i datirano 1603. (na vrču na stolu). Leiden, 
University Print Room. 


To je pripremni crtež za bakrorez Jacoba Mathama. 
Bakrorez nosi natpis: »J. Matham fecit et excud.« 
(Jacob Matham je to načinio i izveo), no pri tom nije 
spomenut Goltzius. Prizor u pozadini prikazuje Divesa 
i Lazara, bogataše za svojim stolom i prosjakom po- 
kraj vrata, a njegove čireve ližu psi (Evanđelje po 
Luki 16: 19—21). Ta vrsta kompozicije — unutrašnjost 
Kuhinje s udubinom u zidu u kojoj je prikazana neka 
biblijska scena — bila je neobično popularna u Nizo- 
zemskoj u drugoj polovini šesnaestog stoljeća. Ne- 
sumnjivo je da je to manirističko sredstvo namjerno 
korišteno da bi 'se prikazala suprotnost između svje- 
tovnog prizora u prvom planu i religioznog prizora 
u pozadini. Prednji planovi takvih prizora pružali su 
umjetniku mogućnost da prikaže mrtvu prirodu, i oni 
su preteče holandske tradicije mrtve prirode u sedam- 
naestom stoljeću. 


mI 


Jacob de Gheyn (1562—1629) 
4 (dolje) Sabat vještica 


Pero, tinta, lavirano sivo-smeđe, 28 X 41 cm. Signirano 
i datirano 1600. (dolje lijevo). Oxford, Ashmolean Mu- 
seum. 


De Gheyn je neobično važna i utjecajna ličnost u raz- 
voju holandskog slikarstva u početku sedamnaestog 
stoljeća. U Haarlemu je bio učenik Goliziusa, a poslije 
je s velikim uspjehom radio u Amsterdamu i Leidenu 
(gdje se kretao u sveučilišnim krugovima), uglavnom 
kao bakrorezac. Napokon se nastanio u Hagu gdje je 
bio zaposlen na dvoru. Najviše je eksperimentirao u 
crtežu. Gledajući u cjelini njegovi crteži prikazuju 
dva različita espekta: crteži nae't leven (iz života) i 
crteži uyt den gheest (iz mašte); to su pažljivo izve- 
dene alegorije (slika 5), maniristički pejzaži i čarob- 
njački prizori. Gheyn nije odskakao od svojih suvre- 
menika zbog svog zanimanja za čarolije i nadnaravno 
— vjerovanje u vještice i opsjednutost demonima bili 
su vrlo rašireni, a granicu između magije i nauke tek 
je trebalo povući. U ovoj dramatskoj sceni, smještenoj 
u zidnoj niši s tamnim sjenama što padaju na stražnji 
zid, tri vještice upotrebljavaju ljudske i životinjske 
sastojke za pripremanje čarolije. De Gheynovo znanje 
anatomije vidljivo je na crtežu seciranog ijudskog ti- 
jela, koji, kako se to prakticiralo na anatomskim de- 
monstracijama, naglašava trbušnu i prsnu šupljinu. 
Usprkos de Gheynovoj neizmjernoj brizi u prikazivanju 


detalja pripreme, teško je vjerovati da je njegova na- 
mjera bila posve ozbiljna: postoji izvjestan stupanj 
karikature u prikazu vještica i samosvjesne melodra- 
me u ambijentu i osvjetljenju prizora. 


Jacob de Gheyn (1562—1629) 


5 Alegorija smrti aa 


Pero, tinta, lavirano sivo i smeđe, 45 X 34 cm. Signira- 
no i datirano 1599. London, British Museum. 


Opći raspored te složene alegorije neizbježnosti smrti 
(naročito poredak likova) potječe od nadgrobne skul- 
pture iz kasnog srednjeg vijeka, premda je navučeni 
baldahin karakteristika grobova talijanske renesanee. 
Kombinacija živih i mrtvih, seljaka i cara, uvodi temu 
o smrti koja stiže svakog čovjeka, i bogatog i siro- 
mašnog. Tekstove je sastavio holandski humanist i 
pravnik Hugo de Groot (Grotius) — natpis na balda- 
hinu iznosi temu: MORS SCEPTRA LIGONIBUS AE- 
QUAT (smrt izjednačava žezlo i motiku). U gornji dio 
de Gheyn smještava Stari i Novi zavjet: Stari zavjet 
prikazan je istočnim grijehom u lijevoj rondeli, u 
sjeni, te u pratnji sove, simbola noči, a Novi prikazom 
raspeća koji je osvijetljen svjetiljkom. Gornje cen- 
tralno područje kompozicije sadržava prikaz sudnje- 
ga dana. Odmah _ ispod toga je krilati pješčani sat 
(vrijeme leti) i Homo Bulla (čovjek je mjehur) što je 
ilustracija čovječjeg života koji je krhak poput mje- 
hura sapunice. Vaza iz koje izlazi dim i vaza sa cvije- 
ćem također su simboli prolaznosti ljudskog života. 
Ovakve razrađene alegorijske figure, koje današnjem 
promatraču djeluju nespretno i pretjerano, bile su po- 
znato sredstvo prikazivanja takvih uvijek prisutnih 
strahovanja. 


Peter Paul Rubens (1577—1640) 
6 (lijevo) Kristovo polaganje u grob 


Pero i tinta, lavirano, preko crne krede, 22X15 cm. 
Oko 1615. Amsterdam, Rijksmuseum. 


Ovaj crtež se donekle zasniva na Caravaggiovoj slici 
na istu temu što se nalazi u Vatikanu. Rubens je na- 
slikao slobodnu kopiju Caravaggia (National Gallery of 
Canada, Oitawa) vjerojatno oko 1613/15, ubrzo nakon 
povratka iz Italije. Taj crtež, obično datiran otprilike 
1615 pokazuje da umjetnik još jednom adaptira Cara- 
vaggiovu kompoziciju. Čini se da crtež nema veze ni 
sa kojom određenom narudžbom. 


Peter Paul Rubens (1577—1640) 
6 (desno) Venera oplakuje Adonisa 


Pero i tinta, livirano, 22xX15 cm. Oko 1608/12. Lon- 
don, British Museum. 


Ovo je snažan, ekonomičan crtež perom, nastao ot- 
prilike 1608/12. To je najmajstorskiji od tri crteža na 
tu temu iz istog perioda, vjerojatno pripremni crtež 
za neku sliku kojoj više nema traga. Čini se da bi sa 
porijeklo kompozicije moglo potražiti u klasičnoj gru- 
pi Menelaja i Patrokla, o kojoj su u Firenci postojale 
dvije verzije do otprilike 1570. godine. Jedna od njih 
u palači Pitti je restaurirana i ta restaurirana slika 
bila je osnova Rubensove kompozicije. Adonis je bio 
lijepi smrtnik u kojega se zaljubila božica. Mladić je 
poslije nesretno poginuo u lovu. U jednoj od najpozna- 
tijih antičkih pjesama Brion opisuje božicu kako grli 
umirućeg mladića te pokušava poljupcima usisati nje- 
gov dah u svoje tijelo. 


Joachim Wtewael (1566—1638) 


7 Parisov sud aa 


Drvena ploča, 60xX79 cm. Signirano lijevo dolje: Jo 
wte wael/fecit/A* 1615. (Jo u mcnogramu). London, 
National Gallery. 


Joachim Wiewael rodio se u Utrechtu gdie je bio 
učenikom manirističkog slikara i crtača Joosa de 
Beera. Poslije je putovao u Francusku i Italiju. Wte- 
waelov stil zasniva se na »haarlemskom manirizmu« 
ili, točnije, »sprangerizmu«. Carel van Mander uveo je 
crteže Bartholomeusa Sprangera (rođenog u Antwer- 
penu, koji je nakon duljeg boravka u Italiji postao 
jedan od dvorskih slikara Rudolfa II u Pragu) u Haar- 
lem 1583. godine. Sprangerova elegantna, profinjena 
i erotična dvorska umjetnost prevladavala je čitavo 
desetljeće u slikarstvu tog grada. Wtewael i njegov 
suvremenik u Utrechtu, Abraham Bloemaert, provodili 
su svoje individualne interpretacije »sprangerizma« 
još dugo nakon što su ostali u Haarlemu napustili taj 
stil. Na ovoj slici Wtewael prikazuje Parisov sud; stil 
slike je zacijelo već 1615. bio vrlo staromodan. Jupi- 
ter je dopustio Eridi, božici svađe, da pođe na svadbu 
Peleja i Tetide (to je prizor u desnoj pozadini). Na 
svadbi ona izaziva svađu među božicama oko toga 
koja je najljepša. Merkur je odveo Veneru, Junonu i 
Minervu pastiru Parisu na brdo Ida da on prosudi. 
On se odlučio za Veneru što je dovelo do izbijanja 
Trojanskog rata. 


Hendrick Avercamp (1585—1634) 
8 Prizor na ledu pokraj grada 


Drvena ploča, 58xX90 cm. Signirano na daščanoj op- 
lati u prednjem planu sredina: HA (monogramom). 
Oko 1615/20. London, National Gallery. 


Hendrick Avercamp je kršten u Amsterdamu, ali se 
njegova obitelj 1586. godine preselila u Kampen u 
provinciji Overijssel. Budući da je bio nijem od ro- 
đenja, bio je poznat kao »de stom van Campen«. 
Njegov se stil zasniva na stilu flamanskih sljedbenika 
Pietera Bruegela, st. Slikao je gotovo isključivo scene 
na ledu te napravio mnogo crteža (u boji) zimskih pri- 
zora, ribara i seljaka (važna skupina nalazi se u 
Kraljevskoj zbirci u Windsoru). Sudeći po odjeći li- 
kova, čini se da je ta slika nastala oko 1615/20. Grad 
u pozadini ne može se, izgleda, prepoznati; to nije 
Kampen kako se pretpostavljalo. Zgrada na desnoj 
strani je vjerojatno pivovara. 


Peter Paul Rubens (1577—1640) i 
Jan Brueghel (1568—1625) 


9 Adam i Eva u rajskom vrtu 


Drvena ploča, 74X 115 cm. Signirano: Petri Pauli Ru- 
bens... Figr., IBrueghel fec. Oko 1610/15. Hag, 
Mauritshuis. 


Ovo je istaknuti primjer poznate pojave i u holand- 
skom i u flamanskom slikarstvu sedamnaestog sto- 
ljeća — suranje između dvojice slikara-specijalista. 
U ovom slučaju Rubens je naslikao ljudske likove, a 
Jan Brueghel pejzaž i životinje. Postoji vrlo lijep pri- 
premni crtež likova Adama i Eve u sali grafika Boy- 
mans-van Beuningen Museuma u Rotterdamu. 


Peter Paul Rubens (1577—1640) 
10 Skidanje s križa 


Drvena ploča, 113X 75 cm. Oko 1611. London, Court- 
auld Institute Galleries. 


Ovo je preliminarna studija (ili »modello«) za central- 
nu ploču velike oltarske slike Skidanje s križa koju 
je Rubens naslikao za katedralu u Antwerpenu 1611/ 
/14. Skidanje s križa zasniva se na nizu talijanskih ver- 
zija tog sižea koje je Rubens vidio dok je bio u Italiji. 
Na završnoj oltarskoj slici lijevo krilo prikazuje Mari- 
jin posjet Elizabeti, a desno Prikazanje Isusa u hramu. 
1620. godine Lucas Vorstermann izradio je bakrorez 
Skidanje s križa i nesumnjivo je da je baš ta grafika 
inspirirala Rembrandta za njegovu — ne tako herojsku 
— verziju te teme (slika 11). 


Rembrandt van Rijn (1606—1669) 
11 Skidanje s križa 
Bakrorez, 54xX 41 cm. 1633. 


Tridesetih godina sedamnaestog stoljeća Rembrandt 
je dobio veliku narudžbu — da izradi seriju slika 
Muka Isusovih za holandskog namjesnika, oranskog 
princa Frederika Henryja. Ova je verzija u bakrorezu 
Skidanja s križa iz te serije i, ako se usporedi sa sli- 
Kom 10, posve je jasno da je za osnovu svoje kom- 
pozicije Rembrandt upotrebio konstrukciju Rubensove 
velike oltarske slike iz katedrale u Antwerpenu. Me- 
đutim, Rembrandt je promijenio Rubensovu koncep- 
ciju u mnogo vidova — što je najvažnije, Rubensova 
talijanizirana heroizacija događaja, naročito Kristova 
tijela, nadomještena je brutalnim realizmom. Mrtvo 
Kristovo tijelo je groteskno i mlohavo, očigledan teret 
na rukama ljudi koji ga skidaju s križa. Jedan od tih 
ljudi koji stoji na ljestvama i čvrsto drži Kristovu ruku, 
a lice mu je u sjeni, umjetnikov je autoportret. Rem- 
brandt je unio veliku dramatičnost u taj prizor ne 
samo živom karakterizacijom svakog lika nego i jakom 
svjetlosti koje pada na lik Krista i bijelo platno što će 
biti obavijeno oko njegova tijela. 


IT 


Peter Paul Rubens (1577—1640) 
12. Oklopljeni plemić na konju 


(Studija za portret Vojvode od Lerme) 
Pero i tinta lavirano preko crne krede, 30X22 cm. 
1603. Pariz, Louvre. 


Rubens je 1603. godine otišao u Španiju kao pred- 
stavnik svog poslodavca, vojvode -od Mantove. Nje- 
gov glavni zadatak bio je da odnese darove španjol- 
skom kralju. Također je ponio niz slika (ne svojih, već 
kopija slavnih originala u Rimu) za kraljevog ljubim- 
ca, vojvodu od Lerme. Neke od tih slika stradale su 
na putu, i Rubens je dvije morao. zamijeniti. Ubrzo 
nakon predaje slika Lermi Rubens je dobio neobično 
važnu narudžbu za portret vojvode na konju. Bila je 
to izvanredna prilika, i Rubens je svojom uzvišenom 
i dramatskom kompozicijom svakako opravdao taj 
izbor. Odabrao je vrlo nisku točku promatranja tako 
da konj dominira kompozicijom i vodi promatračevo 
oko prema gore — duž elegantnog konjskog vrata — 
do zapovjedničke glave samoga Lerme. S tim porire- 
tom, koji se sada nalazi u muzeju Prado u Madridu, 
odmah je požnjeo uspjeh. To je učvrstilo reputaciju 
mladog Flamanca, i njegov crtež uskoro su imitirali 
i izvan Španije. 


II 


Peter Paul Rubens (1577—1640) 
13 _ Portret dame 


Pero i tinta, preko crne krede, 33X 19 cm. 1606. New 
York, Pierpont Morgan Library. 


Ovo je bio pripremni crtež za slikani portret Brigide 
Spinola-Doria iz 1606. godine. Te godine Brigida, 
kćerka plemićke obitelji iz Genave, udala se za Gia- 
coma Massimiliana Doriu. Slika je izvedena u Genovi 
za vrijeme Rubensova boravka u tom gradu. Danas 
se nalazi u National Gallery of Art u Washingtonu; 
isprva je bila istog formata kao i crtež, ali je, na ža- 
lost, skraćena. Velika je razlika u izgledu Brigide Spi- 
nola na slici i na crtežu, razlika koja kao da prelazi 
granice uobičajenog laskanja na portretu. U novije 
vrijeme se smatra da je jedna od njezinih dvorskih 
dama pozirala za taj crtež, a svrha toga bila je jedno- 
stavno dotjerivanje kompozicije. 


Antonis van Dyck (1599—1641) 
14 (lijevo) Krunidba trnovom krunom 


Kist i pero, lavirano smeđe. 24x21 cm. Oko 1620. 
London, Victoria and Albert Museum. 


Ovo je pripremni crtež kompozicije za sliku kojoj da- 
nas nema traga. Dok na slici 14 (desno) van Dyck 
radi na individualnom liku u većoj kompoziciji, ovdje 
on određuje cijelu kompoziciju raspoređujući unutar 
nje razne elemente. Jak kontrast svjetla i sjene (te 
uvođenje izvora svjetlosti u obliku fenjera) pokazuje 
djelo Caravaggia i njegovih sljedbenika. 


Antonis van Dyck (1599—1641) 
14. (desno) Čovjek na konju i glave triju konja 


Kist i pero, smeđe lavirano, 26X16 cm. Amsterdam, 
Rijksmuseum. 


U donjem lijevom kutu van Dyck je bojom napisao 
bilješke na flamanskom jeziku. Jahač bi mogao biti 
sv. Juraj ili možda sv. Martin. U mnogim van Dyckovim 
slikama nalaze se ti sveci, ali ni jedna od njih nije 
toliko slična ovom crtežu da bi se on mogao smatrati 
pripremom. Prije bi se moglo reći da on odaje van 
Dycka kao briljantna crtača koji razrađuje zamisao 
za lik koji je poslije promijenio. Brzina izvedbe i eko- 
nomičnost linije karakteristične su za van Dycka. 


Peter Paul Rubens (1577—1640) 
15 _ Lov na krokodile 


Platno, 243x316 cm. Oko 1615/16. Munchen, Alte 
Pinakothek. 


Velika platna s prizorima lova što su ih slikali Rubens 
i slikari iz njegova ateliera u velikom broju, bila su po- 
pularna među plemićima koji su mnogo slobodnog 
vremena provodili u lovu. Na ovoj slici, na kojoj je 
prikazan lov na krokodile u sjevernoj Africi, pejzaž 
je vjerojatno slikao Jan Wildens, specijalist za pejzaže 
u Rubensovom atelieru (vidi i sliku 65 dolje). 


Hendrick ter Brugghen (oko 1588—1629) 
16 Koncert 


Platno, 98X 115 cm. Oko 1626/7. Privatna zbirka. 


Rođen u provinciji Overijssel, Hendrick ter Brugghen 
se s obitelji preselio u Utrecht gdje je bio učenik 
Abrahama Bloemaerta. Živio je u Rimu desetak go- 
dina, ali se 1615. vratio u Utrecht te je tamo proveo 
ostatak života. Njegov stil je individualna interpreta- 
cija Caravaggiova djela iz rimskog razdoblja, te djela 
njegovih neposrednih sljedbenika. On je bio prvi 
važni holandski sljedbenik Caravaggia koji se vratio 
u Holandiju. Njegova su djela uglavnom genre-slike 
i slike s religioznim sižeom, premda ima i nekoliko 
mitoloških i literarnih prizora. Ova slika, jedno od ter 
Brugghenovih remek-djela, održava njegov profinjeni 
osobni način izražavanja. Suptilna konfiguracija pada 
svjetla i apsolutna lakoća kojom je nanešena boja 
vidovi su ter Brugghenova majstorstva. 


Rembrandt van Rijn (1609—1669) 
17. Krist u Emausu 


Papir na drvenoj ploči, 37 X 40 cm. Sign. dolje desno 
RHL u monogramu; otprilike 1628. Pariz, Musee. Jac- 
quemart-Andre€. 


Na ovoj slici, koja je nastala za vrijeme Rembrandtove 
boravka u Leidenu, nalazimo prvu obradu sižea koji je 
fascinirao umjetnika i kojeg je on slikao mnogo puta 
tokom svog slikarskog života. Kompozicija se zasniva 
na djelu Adama Elsheimera Filemon i Baukida (Dres- 
den) koju je Rembrandt zacijelo upoznao s bakroreza. 
Ovdje Krist zauzima mjesto Elsheimerova Jupitera, 
na desnoj strani slike, i baš je Elsheimerov primjer 
omogućio Rembrandtu da napusti tradicionalnu kom- 
poziciju. Tražeći izvor kompozicije, ne bismo doduše 
smjeli potcijeniti Rembrandtovu originalnost u prikazu 
Kristove glave u silueti uz jarko osvijetljeni zid, što 
je neobično efektna i dramatska metoda. 


Antonis van Dyck (1599—1641) 


18_ Sir Robert Shirley 


El 


Platno, 201x133 cm. 1622. Sussex, Petworth House, 
National Trust. 


19 Lady Shirley 


El 


Platno, 201x133 cm. 1622. Sussex, Petworth House, 
National Trust. 


Robert Shirley (?1581—1628), koji je sebe nazivao 
Sir Robert ili Count Shirley, bio je Englez koji je služio 
perzijskog šaha kao poslanik i bio oženjen čerkes- 
kom plemkinjom (slika 19). 1608. godine došao je u 
Evropu da pregovara o savezu Perzije i evropskih 
vladara u borbi protiv Turaka. Primio ga je poljski 
kralj Sigismund Ill, a srdačno ga je primio i papa 
Pavao V. Nakon posjeta Španiji, došao je 1611. u 
Englesku. U drugoj diplomatskoj misiji napustio je 
Perziju 1615. godine, boravio u Rimu od 1617. do 
1622., a zatim 1622. posjetio u Rimu Grgura XV. 1624. 
primio ga je James I te ga priznao za stalnog diplo- 
matskog predstavnika na svom dvoru, ali je bio ot- 
pušten kad je 1627. stigao drugi izaslanik. Umro je 
u Perziji, u nemilosti, 1628. godine. Ove portrete na- 
slikao je van Dyck za vrijeme svog prvog posjeta 
Rimu 1622. godine. Stil tih slika, slobodni potezi kis- 
tom te raskošna obrada bogate tkanine pokazuju 
kako je na van Dycka malo utjecao rimski način por- 
tretiranja. Kako bismo i očekivali gledajući mnoge 


crteže u njegovu talijanskom bloku za skiciranje, u 
kojima su mu uzori Tizian i Venecijanci, Venecija je 
najviše utjecala na stil njegova portretiranja. 


Frans Hals (oko 1580—1666) 
20 Mladić s lubanjom 
Platno, 90X 80 cm. Oko 1626/28. Privatna zbirka. 


U Engleskoj je ta slika poznata kao Hamlet koji reci- 
tira držeći lubanju jadnog Yoricka. Hals i jest povre- 
meno slikao dramske likove, a i njegovi suvremenici 
slikali su prizore iz drama; također nam je poznato 
da je prije tog datuma u Holandiji boravila jedna en- 
gleska. kazališna družina. Međutim, identifikacija je 
potpuno proizvoljna, jer ova se slika ubraja u katego- 
riju vanitas (slika kojom se želi prikazati prolaznost 
života) dobro poznatog tipa (vidi tekst za sliku 3, lije- 
vo). Mladićeva odjeća nema ništa zajedničko s odje- 
ćom tog doba. To je kazališni kostim kakve su holand- 
ska sljedbenici Caravaggia koristili za svoje genre- 
-sižee i alegorijske sadržaje. Slika je nastala između 
1626 i 1628. godine kada je Hals očijukao s dramatskim 
efektima po uzoru na Caravaggia. 


Antonis van Dyck (1599—1641) 
21 Francois Langlois kao Savojac 
Platno, 103 x 83 cm. 1632/4 (7). The Viscount Cowdray. 


Francois Langlois (1589—1647), nazvan Ciartes prema 
svom rodnom Chartresu, bio je poznati graver, izdavač 
grafika i trgovac umjetninama. U Evropi je kupovao 
umjetnička djela za Charlesa I i earla od Arundela. 
Ovdje je prikazan kao »Savojac«, tj. putujući zanatlija, 
pastir i muzikant, nešto poput ciganskih guslača što 
su lutali Evropom. To je vjerojatno aluzija na njegovu 
glazbenu nadarenost: on drži jednu vrstu gajdi, po- 
znatih pod nazivom musette, na kojima je bio virtuoz i 
povremeno ih svirao na dvoru. Zamisao da se netko 
portretira kao skromni seoski muzikant bila je vrlo 
popularna u nizozemskom slikarstvu u to doba. Teško 
je datirati sliku prema njezinu stilu. Van Dyck i Lang- 
lois su se najvjerojatnije upoznali negdje između 1632. 
i 1634., između van Dyckova dolaska u London i Lang- 
loisova preseljenja u Pariz. 


Peter Paul Rubens (1577—1640) 


22 Rubens i njegova žena, Isabella Brant, u sjenici 
od kozje krvi 


Platno, 173X 132 cm. Munchen, Alte Pinakothek. 


3. listopada 1609. godine Rubens se oženio Isabellom 
Brant i ovom je slikom, koja je nastala ubrzo nakon 
toga, proslavio svoje vjenčanje. Isabella je umrla 
1626. i Rubens je svoju bol izrazio osjećajnom ali i 
karakteristično suzdržanom pismu: »Doista sam izgu- 
bio odličnu družicu koju se moglo voljeti — zapravo, 
moralo s pravom voljeti jer nije imala mana svojstve- 
nih ženskom spolu. Nije bila hirovita, nije bila slaba 
karaktera poput drugih žena, nego je odisala dobro- 
tom i poštenjem, te je bila obljubljena za života zbog 
svojih vrlina, a poslije smrti svi su za njom žalili. 
Takav je gubitak vrijedan mojeg iskrenog žaljenja.« 


Pieter Claesz. Soutman (oko 1580—1657) 
23 Emerentia van Beresteyn 


Drvena ploča, 146x105 cm. Oko 1628. Buckingham- 
shire, Waddesdon Manor, National Trust. 


Smatra se da je Peter Soutman bio Rubensov učenik 
u Antwerpenu. 1628. godine doselio se u Haarlem 
gdje je živio i radio do kraja života. U stilu slikanja 
portreta na njega je utjecao Frans Hals. Tokom devet- 
naestog stoljeća ovoj su se slici mnogi divili kao djelu 
Fransa Halsa. Međutim, danas se ona više ne pripi- 
suje Halsu, te je zbog jakog utjecaja Rubensa vjero- 
jatno da je ta slika Soutmanovo djelo. Nastala je ubrzo 
nakon Soutmanova dolaska u Haarlem kada je Eme- 
rentiji bilo pet ili šest godina. Odjeća na njoj izgleda 
kao da je namijenjena odrasloj osobi, no u to doba 
djeca su jednostavno nosila umanjene verzije odjeće 
za odrasle. 


Adriaen Brouwer (oko 1606—1638) 
24. Prizor iz krčme 


Drvena ploča, 48X 76 cm. Oko 1630. London, National 
Gallery (na posudbi iz privatne zbirke). 


Adriaen Brower bio je briljantni slikar kratka vijeka 
koji se specijalizirao za prizore iz života seljaka i pri- 
prostih ljudi. Čini se da je oko 1623/4. preselio u 
Haarlem gdje je radio u atelieru Fransa Halsa. Premda 
o tome nema pisanih dokaza, blistavost Brouwerova 
slikarskog umijeća daje naslutiti vezu sa slavnim haar- 
lemskim portretistom. Brouwer je bio u Antwerpenu 
1631/2. i tamo je umro 1638. godine. Njegove prve 
slike mnogo duguje utjecaju Pietera Bruegela st. i nje- 
govim prizorima iz seljačkog života, ali je i njegovo 
haarlemsko naukovanje vidljivo u pojedinačnoj obradi 
svake figure i velikoj suptilnosti njegove palete. Brou- 
werove su slike još za njegova života bile vrlo cije- 
njene, a skupljali su ih i Rembrandt i Rubens. Brou- 
werova suptilna upotreba boje i blistava površina nje- 
govih divnih slika mogu se pravilno ocijeniti samo u 
originalu kakav je i ovaj izvanredni primjerak što ga 
je National Gallery dobila tom plemenitom posudbom. 
Kao što je to mnogo puta slučaj u genre-slikarstvu, 
siže — svađa i povraćanje u krčmi — pomalo i izne- 
nađenje s obzirom na Brouwerovu izuzetnu tehniku. 


a 


Jan Steen (1626—1679) 
25 Tri kralja (Le roi boit) 


Drvena ploča, 58 x 55 cm. Oko 1668. Markiz od Travis- 
tocka i Trustees of the Bedford Estates. 


Tri kralja su jedan od brojnih starih katoličkih blag- 
dana koji se održao u Holandiji, premda u svjetovnom 
obliku, usprkos pritisku kalvinističke crkve. Steenov 
prikaz proslave tog blagdana u obiteljskoj atmosferi 
sadrži mnoge tradicionalne elemente. Kralj pije dok 
njegovi pratioci, uključujući dvorsku ludu (s naopako 
okrenutim lijevkom na glavi) i svećenika (u crnom) 
stoje iza njega. Lik na desnoj strani ima na glavi crnu 
kapucu i ogrlicu od jajeta; on svira »rommel-pott« (gli- 
neni lonac, napola napunjen vodom, sa svinjskim mje- 
hurom na otvoru za usta). Sluškinja drži trokraki svi- 
jećnjak tzv. koningskaarsjes (kraljeva svijeća). Slika, 
koju ona osvjetljava, pokazuje kraljeve kako slijede 
zvijezdu u Betlehem. Lik iznad kralja mogao bi pred- 
stavljati umjetnikov autoportret. On često uvodi auto- 
portret u prizore zabave u domaćem krugu. 


Frans Hals (oko 1580—1666) 
26. Portret muškarca 


Platno na drvenoj ploči, 106X84 cm. Upisano gore 
lijevo: AETAT SUAE 36; gore desno: AN? 1622. Chats- 
worth, Vojvoda od Devonshirea i Trustees of the 
Chatsworth Settlement. 


Čovjek koji je pozirao nije identificiran. Poza je ne- 
obična. Ni na jednom drugom portretu Hals ne pri- 
kazuje svoj model prekrštenih ruku; bogato izvezeni 
uzorak na rukavima naglašava taj položaj. Ne zna se 
ima li to kakvog značenja. Seymour Slive je napisao: 
»Prekrštene ruke mogu značiti prkos, uvredljivu aro- 
ganciju, nestrpljivost ili skeptičnost. Teoretičaru ma- 
nirističkog slikarstva Lomazzu 'prekrštene ruke' ozna- 
čavaju nešto prosto, a nekim Halsovim suvremenicima 
koji su navikli promatrati način smještavanja ruke ili 
čak stopala kao dio potpuno artikuliranog izraza, pre- 
križene ruke zacijelo simboliziraju bezizražajnost. 


Peter Paul Rubens (1577—1640) 
27. Portret Ludovicusa Nonniusa 


Drvena ploča, 123x100 cm. Oko 1627. London, Na- 
tional Gallery. 


Model je bio doktor koji je 1627. godine objavio svoju 
najpoznatiju knjigu Diaeteticon sive re cibaria. Taj por- 
tret je možda uspomena na taj događaj. Nonnius je bio 
osobni Rubensov prijatelj, član humanističkog kruga 
u kojem se umjetnik kretao, a spominje se u nizu 
njegovih pisama. Mramorno poprsje prikazuje Hipo- 
krata, Grka, za koga se smatra da je utemeljitelj 
medicine. 


David Teniers, ml. (1610—1690) 
28 Galerija slika nadvojvode Leopolda Wiiheima 


Platno, 127x163 cm. Sign. lijevo dolje: DAVID TE- 
NIERS Fe/1651. Sussex, Petworth House, National 
Trust. 


Nadvojvoda Leopold-Wilhelm bio je jedan od najvećih 
kolekcionara umjetničkih slika u početku sedamnaes- 
tog stoljeća. David Teniers se preselio u Bruxelles, 
u kojem je nadvojvoda imao dvor do 1651., te je po- 
stao njegov službeni slikar. Jedan od njegovih prvih 
zadataka bio je da prikaže nadvojvodinu zbirku slika 
na ovoj slici. Sam nadvojvoda je lik u crnom koji po- 
kazuje portret na podu. Njegova osobita sklonost pre- 
ma venecijanskim slikama šesnaestog stoljeća je jas- 
na i većina ih se može identificirati s postojećim sli- 
kama. Na primjer, slika prva s lijeva u najgornjem 
redu su Giorgoneova Tri filozofa (danas u Beču); na 
kraju tog reda je Tizianova slika Dijana i Akteon, sada 
u National Gallery u Londonu. Mogu se prepoznati i 
druge slike Giorgonea, Tiziana i Veronesea, te neke 
Koje su slikali Tintoretto, Sebastiano del Piombo i 
Rafael. 


I 


Gerard ter Borch (1617—1681) 


29 Westfalski mir (Polaganje zakletve prilikom 
ratifikacije Munsterskog sporazuma, 15. svibnja 1648.) 


Bakar, 45 X 58 cm. Sign. na drvenoj ploči koja visi na 
lijevom zidu: GTBorch. F. Monasterij. A. 1648. (GTB 
monogram). London, National Gallery. 


Ratifikacija mirovnog sporazuma u Munsteru bio je 
veoma važan događaj u holandskoj povijesti. Ona je 
označila završetak dugog rata za nezavisnost od Špa- 
nije koji je počeo 1568. godine. Španjolci su bili prisi- 
ljeni da priznaju de facto nezavisnost Ujedinjenih 
provincija 1609. godine, a mirovnim sporazumom u 
Munsteru to je potvrđeno i de jure. Španija se odrekla 
svog suvereniteta priznavajući nezavisnost Ujedinjenih 
provincija i njihova teritorijalna osvajanja, uključujući 
ona u portugalskim kolonijama. Slika prikazuje za- 
vršno polaganje zakletve prilikom ratifikacije mirovnog 
sporazuma u gradskoj vijećnici u Munsteru, 15. svib- 
nja 1648. godine. Iscrpni prikaz ceremonije objavio je 
Johan Cools koji je prisustvovao tom događaju. On 
navodi da je prostorija bila ukrašena lišćem i cvije- 
ćem. Conde de Peneranda bio je obučen u sivo sa 
srebrnim vezom, dok su svi Holanđani bili u crnom. 
Svi su sjedili oko okruglog stola na kojemu su stajale 
dvije škrinje s mirovnim dokumentima. Održani su go- 
Vori, te je sporazum pročitan na francuskom i holand- 
skom jeziku. Delegati su stajali, a Španjolci su se za- 


klinjali stavljajući desnu ruku na evanđelja i nakon 
toga ljubili raspelo. Holandski delegati su se zakli- 
njali dižući desnu ruku. Ter Borchova slika se gotovo 
u potpunosti slaže s Coolsovim prikazom, iako on 
prikazuje istovremeno zaklinjanje obiju delegacija. 
Postavljanje likova u polukrug, licem prema promatra- 
ču, je također, dakako, uobičajeno likovno rješenje. 
Umjetnik, koji je bio u Munsteru od 1646. i za vrijeme 
svog boravka naslikao nekoliko delegata, ubacio je i 
svoj autoportret na krajnjoj lijevoj strani slike. Navodno 
je ter Borch tražio za tu sliku 6000 guldena (Rem- 
brandt je primio 1600 guldena za Noćnu stražu). Kad 
su mu ponudili manje, zadržao ju je za sebe, tako 
da je neko vrijeme čini se ostala u vlasništvu njegove 
obitelji. 


Rembrandt van Rijn (1606—1699) 
30 Žena uhvaćena u preljubu 


Drvena ploča (gornji vrhovi zaobljeni), 84X65 cm. 
Signirano desno dolje: Rembrandt f 1644. London, 
National Gallery. 


Ovaj prikaz Kristova opraštanja preljubnici (Evanđelje 
po Ivanu, 8,3) istaknuti je primjer Rembrandtovih re- 
ligioznih prizora u malom formatu. To djelo otkriva 
njegovu veliku nadarenost kao kolorista, vid njegove 
umjetnosti koji se često zaboravlja. Likovi su umanje- 
ni masivnošću hrama, a njihova dramatičnost poja- 
čana padom svjetla koje prožima bogatu boju oltara 
i odjeću svećenika. Po majstorskoj dekorativnoj obra- 
di većeg dijela pozadine ova slika podsjeća na Rem- 
brandtov stil u početku tridesetih godina sedamnaes- 
tog stoljeća, na način koji se inače ne može uspore- 
diti sa stilom četrdesetih godina. Slobodno nacrtane 
figure u prednjem planu su, međutim, u skladu s nje- 
govim stilom sredinom četrdesetih godina. 


Emanuel de Witte (oko 1617—oko 1692) 


31 Unutrašnjost stare crkve u Amsterdamu za vrijeme 
propovijedi 


Platno, 79 X 63 cm. Sign. dolje desno, E de Witte; oko 
1660. London, National Gallery. 


1642. godine de Witte se priključio slikarskom cehu 
u Delftu. Bio je tamo desetak godina, a zatim se pre- 
selio u Amsterdam. Počeo se baviti slikanjem crkve- 
nih interieura potkraj četrdesetih godina sedamnaes- 
tog stoljeća, a to je isto tako zanimalo i njegove delrft- 
ske suvremenike Gerrita Houckgeesta i Hendricka van 
Vlieta. Također je slikao prizore iz obiteljskog života, 
lučke vedute i, nakon 1660., prizore s tržnice u koje je 
znao ubacivati i portrete. Houbraken kaže da je bio 
»slavan zbog svog poznavanja perspektive«. Ova slika 
nastala oko 1660. godine, prikazuje glavnu i južnu 
bočnu lađu Stare crkve u Amsterdamu. Prizor je malo 
izmijenjen; na primjer, male orgulje prenesene su sa 
sjeverne na južnu bočnu lađu. 


II 


Jacob Jordaens (1593—1678) 


32 Sveta obitelj i sv. Ivan Krstitelj \/V] 


Drvena ploča, 103XxX 94 cm. Oko 1620/25. London, Na- 
tional Gallery. 


Za razliku od svojih velikih suvremenika Rubensa i van 
Dycka Jordaens nije odlazio iz Antwerpena tokom 
svog radnog vijeka. 1636/7 bio je jedan od umjetnika 
odabranih da slikaju za Torre de la Parada Filipa IV 
prema crtežima Rubensa. 1640. godine predao je prvu 
iz serije slika što ih je Charles | naručio za Queen's 
House u Greenwichu. Nakon Rubensove smrti 1640. 
godine Jordaens postaje »prvi slikar« u Antverpenu 
— po mišljenju Balthasara Gerbiera, izaslanika Char- 
lesa I. Jordaens je bio katolik, ali su on i njegova obi- 
telj sve više gajili simpatije prema protestantima, što 
je smio javno izjaviti tek nakon Munsterskog mira 
1648. godine. U njegovu domu nije bilo pričesti prema 
protestantskom obredu do 1674. Njegova žena, a po- 
slije i on i njegova kćerka, pokopani su na groblju 
protestantske općine u Puttu, upravo s druge strane 
holandske granice. Ovu sliku (koja je besprijekorno 
katolička po osjećaju) naslikao je vjerojatno u prvoj 
polovici dvadesetih godina sedamnaestog stoljeća, 
možda pod utjecajem Caravaggiove Madone s kruni- 
com što ju je dominikanska crkva u Antwerpenu na- 
bavila u to doba. Poze Bogorodice i djeteta potječu 
s jedne Rubensove kompozicije iz 1616. godine. 


Peter Paul Rubens (1577—1640) 
33 Studija za lik Krista na križu 


Crna i bijela kreda, lavirano bistrom, na grubom sivom 
papiru, 53 X 37 cm. Oko 1614/15. London, British 
Museum. 


Ovaj crtež akta, koji se obično datira oko 1614/15, 
neobičan je za Rubensa zbog majstorstva dorade. 
Neki smatraju da ga je prethodno kredom izradio po- 
moćnik, a da je cijeli opsežan rad gvašem (uglavnom 
olovno bjelilo) kasnije obavio sam Rubens. To nije 
studija ni za jednu poznatu sliku. 


Peter Paul Rubens (1577—1640) 
34 (gore) Studije za Veneru i Kupida 


Pero i tinta, 20 X 28 cm. Oko 1618/20. New York, Frick 
Collection. 


Čini se da je ovaj list dio većeg lista na kojem su bili 
prikazani ležeći ženski aktovi. Oba dijela podsjećaju 
na Tizianovu sliku Andrijanci (Prado, Madrid) koju je 
Rubens vjerojatno imao na umu kada je crtao brzim 
potezima te kompozicijske skice. 


Peter Paul Rubens (1577—1640) 
34 (dolje) »Noč« (La notte): prema Michelangelu 


Crna kreda, pero, naglašeno žutim i bijelim gvašem, 
36 X 50 cm. 1603. Pariz, Fondation Custodia (zbirka F. 


Lugt). 


Ovaj izvanredni list sadrži crteže Michelange:ova slav- 
nog kipa Noć iz nekoliko uglova. List se sastoji od 
dva različita dijela: srednji list je umjetnik umetnuo 
u veći. Centralni dio pokazuje figuru Noći kako je 
danas vidi promatrač. Rubens ju je nacrtao u Firenci, 
u proljeće 1603. godine. Lijevu ruku kipa, koju Miche- 
langelo nije nikad dovršio, nacrtao je Rubens kasnije 
kada je popravio i dovršio centralni crtež i dodao još 
dva druga. Studije kipa odozgora i s leđa nisu mogle 
biti izvedene neposrednim promatranjem u kapeli i 
bile su vjerojatno napravljene prema malim verzijama 
tog kipa u terakoti ili bronci. Rubens je bio pasioni- 
rani kolekcionar, pa je možda i sam imao umanjenu 
verziju tog kipa, možda čak i modello. 


Peter Paul Rubens (1577—1640) 
35 Otmica Leukipovih kćeri 


Platno, 223x210 cm. Oko 1618. Munchen, Alte Pina- 
kothek. 


Kastor i Poluks bili su sinovi Lede i Zeusa. Blizanci 
su oteli dvije sestre, Febu i Hilariju, a progonili su ih 
Idas i Linkej koji su bili zaručeni s tim djevojkama. 
Kastor je poginuo u borbi koja je uslijedila, a Paluksu 
je Zeus dopustio da umre. Zeus ih je pretvorio u zvi- 
ježđe Blizanci. Rubens je naslikao tu rijetku temu oko 
1618. Kao što je to često slučaj kod Rubensa, moguće 
je prepoznati izvore pojedinih elemenata kompozicije 
— cjelokupna kompozicija uzeta je s grupe konjanika 
Koji se bore s Leonardove freske Bitka kod Anghia- 
rija, dok je djevojka nad zemljom uzeta s lika na 
freski Otmica Sabinjanki što ju je naslikao Luca Cam- 
biaso (danas u Genovi). Kompozicija je pažljivo urav- 
notežena: gola tijela dviju djevojaka tvore dramatične 
dijagonale preko površine slike. Boja puti dvaju spo- 
lova je namjerno u jakom kontrastu. Kao vrstan pozna- 
valac klasike, Rubens je zacijelo znao da su konji 
Kastora i Poluksa bili bijeli. Međutim, ovdje je točnost 
podređena ravnoteži boje na slici. 


mI 


Frans Snyders (1579—1657) 
36  Vjeverice na grani 
Drvena ploča, 33X 41 cm. Privatna zbirka. 


Ovo je dražesna studija iz prirode jednog od Ruben- 
sovih glavnih suradnika. Snyders je pristupio antwer- 
penskom slikarskom cehu 1602, a odmah nakon toga 
uputio se u Italiju. 1609. vratio se u Antwerpen. Od 
važnijih kupaca radio je za grad Antwerpen, španjol- 
skog Kralja Filipa IV i nadvojvodu Leopolda-Wilhelma. 
Radio je s Rubensom i specijalizirao se za slikanje 
životinja, voća i cvijeća. 


Willem Kalf (1619—1693) 


37. Mrtva priroda s rogom za piće gilde strijelca sv. 
Sebastijana, jastogom | čašama 


Platno, 87X51 cm. Oko 1653. Privatna zbirka. 


Willem Kalf rodio se u Rotterdamu te je vjerojatno učio 
kod slikara mrtve prirode Francoisa Rijckhalsa u Dord- 
rechtu. Četrdesetih godina sedamnaestog stoljeća bo- 
ravio je u Parizu, a 1653. godine nastanio se u Amster- 
damu gdje je živio do smrti. U početku slika seoske 
int€rieure po uzoru na Adriaena van Ostadea, ali se 
poslije usredotočuje na mrtvu prirodu, naročito na tzv. 
pronkstilleven (pronk znači raskošni prikaz). Ovo je 
jedna od najboljih Kalfovih pomno izvedenih kompo- 
zicija mrtve prirode. Rog gilde strijelca sv. Sebasti- 
jana na slici pokazuje da se radi o naročitoj narudžbi. 
Pišući o jednoj Kalfovoj mrtvoj prirodi Goethe navodi 
da ona pokazuje »u kojem je smislu umjetnost supe- 
riornija od prirode, i što ljudski duh daje stvarima 
kada ih promatra stvaralačkim očima. Nema dileme, 
barem ne za mene, kad bih morao birati između zlat- 
nih posuda i te slike; ja bih odabrao sliku.« 


II 


Frans Hals (oko 1580—1666) 
38 Bračni par u vrtu 


(Isaac Massa i Beatrix van der Laen?) 
Platno, 141x166 cm. Oko 1622. Amsterdam, Rijks- 
museum. 


U vrijeme kada je naslikan ovaj portret već je posto- 
jala ustaljena tradicija portretiranja bračnog para u 
prirodi. On predstavlja vjernost u braku, a to je 
iskoristio i Rubens portretirajući sebe i svoju ženu 
Isabellu Brant (Alte Pinakothek, Munchen; za potonji 
primjer vidi sliku 22). Neki decidirano tvrde da taj 
portret predstavlja Isaaca Massu i njegovu prvu ženu 
Beatrix van der Laen. Oni su se vjenčali 25. travnja 
1622. što je posve u skladu sa stilskim datiranjem 
slike. 


Peter Paul Rubens (1577—1640) 


39 Studija gole žene kako stoji, gledana straga 
(lijevo) 


Crna i crvena kreda s bijelim istaknutim kontrastima, 
51 X 25 cm. Oko 1635/40. Pariz, Louvre. 


Ovo je vjerojatno crtež male statuete od slonove kosti 
iz Rubensove kolekcije. Rubens je u svojoj zbirci imao 
čitav niz takvih statueta Georgea Petela, njemačkog 
kipara kojega je dobro poznavao. Crtež se također 
može dovesti u vezu s Tri gracije, danas u muzeju 
Prado. 


Rembrandt van Rijn (1606—1669) 
39 (desno) Gola žena sa zmijom 


Crvena kreda, 24X14 cm. Oko 1637. London, Villiers 
David. 


Ovaj prekrasni crvenom kredom izvedeni crtež žene 
koja nudi svoja prsa vjerojatno predstavlja Kleopatru. 
Ona ima orijentalni nakit za kosu, a oko njezinih 
nogu i desne ruke omotana je zmija. Ovaj crtež nije 
ni u kakvoj vezi ni sa jednom poznatom Rembrandto- 
vom slikom, premda postoji sličan akt u bakrorezu 
»Adam i Eva« iz 1638. Ovo je odličan primjer Rem- 
brandtova crteža izvedenog prema golom ženskom 
modelu, koji su kosnije toliko kritizirali kritičari koji su 
tražili na njegovim dovršenim slikama i bakrorezima 
klasične likove (vidi sliku 41, dolje). Tako na nogama 
ovog modela nema tragova podvezica, Rembrandt je 
nije nimalo idealižirao pretvarajući je u Kleopatru. Nje- 
zin trbuh je naduven, bokovi široki, a ni prsa joj više 
nisu čvrsta. 


Peter Paul Rubens (1577—1640) 
40 Goli muškarac kleči 


Crna i bijela kreda, 52X 39 cm. Oko 1609. Rotterdam, 
Boymans van Beuningen Museum. 


Odličan primjer pomno izvedenog crteža akta kakve 
je Rubens kredom crtao za svoje slike na početku 
svoje karijere. To je pripremni crtež za Poklonstvo 
kraljeva, sliku nastalu 1609. koja je sada u Madridu, 
u muzeju Prado. Poslije kada je Rubens stekao više 
samopouzdanja, njegovi crteži kredom prema modelu 
postaju jednostavniji, smanje modeliranja svjetla i sje- 
ne i s više oslanjanja na liniju. Ovaj mišičavi muški 
model jasno pokazuje da je Rubens proučavao Miche- 
langelovo crtanje figura, ali i antičke kipove. 


Rembrandt van Rijn (1606—1669) 
41 (gore) Dijana u kupelji 


Crna kreda, lavirano bistrom, 18X17 cm. Oko 1631. 
London, British Museum. 


To je pripremni crtež, okrenut zrcalno, za bakrorez. 
Linije na crtežu su djelomice narovašene iglom, a 
djelomice tvrdom crnom kredom radi prijenosa na 
ploču. Rembrandt je ovdje upotrijebio radni crtež 
modela da bi prikazao mitološki lik. Nije smatrao 
potrebnim da taj lik idealizira. Zbog tog beskompro- 
misnog realizma bio je cilj napada kritičara (vidi 
sliku 41 dolje i 39 desno). 


Rembrandt van Rijn (1606—1669) 
41 (dolje) Gola žena sjedi na humku 
Bakrorez, 18xX 17 cm. 1631. 


Rembrandt je izveo ovaj bakrorez 1631, tj. u vrijeme. 
kada se preselio u Amsterdam. Agresivni realizam 
tog bakroreza, u namjernom konstrastu prema ideali- 
ziranim talijanskim golim ženama, zacijelo je zapa- 
njio njegove suvremenike. Kasnija generacija holand- 
skih slikara, nadahnuta klasičnim pristupom ženskom 
aktu, osudila je Rembrandtovo nenakićeno prikaziva- 
nje modela. 1681. Andries Pels je napisao: 

»Za svoj model nije birao grčku Veneru 

Već radije peračicu ili ženu što gnječi treset u suši 

I nazvao taj hir »imitacijom prirode«, 

A sve drugo bio je za njega tričav ornament. Grudi 
mlohave, ruke ružne, štaviše, tragovi vrpce 

Steznika na trbuhu, podvezica na nogama 

Moraju se vidjeti da priroda bude zadovoljena, 

No za njegovu prirodu pravila nema. 

Nema principa proporcije u ljudskom tijelu«. 


Jacob de Gheyn 


42 (gore) Studija muškarca na smrtnoj postelji 
(Carel van Mander) 


Pero, tinta, lavirano sivo, 14xX18 cm. Oko 1606 (7). 
Frankfurt, Stadelsches Institut. 


Poput slike 95, to je značajni primjer nae't leven (iz 
života) aspekta de Gheynovih djela. To je profinjen, 
ganutljiv crtež muškarca na smrtnoj postelji, muškar- 
ca kojega se obično poistovjećuje s harlemskim sli- 
karom i teoretičarom Carel van Manderom. Van Man- 
derova slavna Het Schilder-Boeck (Knjiga o slikar- 
rima) sadrži oduševljeni prikaz o životu i radu de 
Gheyna. Premda ima njegovih portreta, teško je sa 
sigurnošću reći da je taj čovjek, u posljednjem sta- 
diju bolesti, doista van Mander. 


Willem Buytewech, st. (1591—1624) 
42 (dolje) Interieur — obitelj pokraj kamina 


Pero i smeđe lavirano, 19X29 cm. Signirano dolje 
lijevo: buitewech feci/Anno 1617.23. Hamburg, Kunst- 
halle. 


Ovaj crtež nije značajan samo u radu ovog važnog 
i utjecajnog slikara, nego i za holandsku umjetnost 
tog perioda. To je neobično rani primjer prizora iz 
svakodnevnog života u kojemu, po svemu sudeći, ne- 
ma simboličkog ni alegorijskog sadržaja. Willem Buy- 
tewech odselio se u Haarlem te pristupio slikarskom 
cehu 1612, iste godine kao i Hercules Segers i Esaias 
van de Velde, važni umjetnici koji su u slikarstvo 
unijeli nešto novo. Poznat kao geestige Willem (du- 
hoviti Willem), najpoznatiji je po svojim prizorima tzv. 
»veselog života« te po ilustracijama za djela holand- 
skog pjesnika Bredera. On je ključni lik u razvoju 
holandskog genre-slikarstva u sedamnaestom stolje- 
ću, premda je u svojim crtežima mnogo raalističniji 
nego u svojim izvanrednim slikama. Ovaj crtež, koji 
možda prikazuje njegov vlastiti dom, odaje ga u nje- 
govu najrealističnijem svjetlu. On je također neobično 
zanimljiv kao dokument o holandskom interieuru iz 
prvih godina sedamnaestog stoljeća: dobro pogle- 
dajte kartu (koja je orijentirana u smjeru zapad-istok, 
a ne sjever-jug) upotrebljenu kao kućna dekoracija, 


te krevet u niši. 
aa 


Adriaen van Ostade (1610—1685) 
43 Interieur seljačke kuće 


Drvena ploča, 47X42 cm. Signirano A v Ostade/1668 
(Av u monogramu). Kraljevska zbirka. 


Adriaen van Ostade bio je učenik u atelieru Fransa 
Halsa u isto vrijeme kada i Adriaen Brouwer (vidi 
sliku 24). Ostade se rodio u Haarlemu i živio tamo ci- 
jelog života. Bio je izvanredno plodan — ostavio je 
više od 800 slika, više od 50 bakroreza i bezbroj cr- 
teža, većinom prizora iz seoskog života, premda je 
naslikao i nekoliko biblijskih tema i portreta. U Inte- 
rieuru seljačke kuće, datiranom 1668. godine, pad 
svjetla unutar tamne unutrašnjosti pokazuje da je 
Ostade poznavao Rembrandtove žive kontraste svjetla 
i sjene tridesetih i četrdesetih godina stoljeća. | ovdje 
njegova tehnika odaje svu neposrednost njegovih cr- 
teža u akvarelu i bakroreza. 


David Teniers, ml. (1610—1690) 
44 _ Veduta Het Sterckshofa pokraj Antwerpena 


Platno, 83X118 cm. Signirano D_TENIERS F; oko 
1646. London, National Gallery. 


Dugo se smatralo da je zgrada u pozadini Teniersova 
kuća, De Drij Toren, u Percku, koju je on kupio 1662. 
godine. Nedavno je dokazano da to nije točno: za- 
pravo, to je pogled na stražnji dio zgrade Het Stercks- 
hof u Deurneu, pokraj Antwerpena. Isto se tako smat- 
ralo da su likovi u lijevom prednjem planu David 
Teniers, njegova žena i najstariji sin. Međutim, se- 
ljak koji pruža ribu vjerojatno plaća plemićku dažbinu 
te je žena koja je prima po svoj prilici gospodarica. 
David Teniers bio je neposredni nasljednik Adriaena 
Brouwera u prikazivanju prizora iz seoskog života u 
Flandriji, ali je mnogo objektivnije gledao na te teme. 
Teniers se prikazao kao zemljoposjednik koji posje- 
ćuje seoski kermis prije kao promatrač nego kao su- 
dionik što je slučaj kod Brouwera. Teniers je bio 
izvanredno plodan i nadasve uspješan. 1651. nastanio 
se u Bruxellesu u službi namjesnika Španjolske Nizo- 
zemske, nadvojvode Leopolda-Wilhelma. 

Jan van der Heyden (1637—1712) 
45 Huis ten Bosch pokraj Haga 


Drvena ploča, 22 X 30 cm. Sign. na kamenu dolje lijevo: 
IVDH. Oko 1670. London, National Gallery. 


Jan van der Heyden naukovao je u Amsterdamu kao 
slikar na staklu, a to se naukovanje može otkriti u nje- 
govoj besprijekornoj tehnici, o kojoj je Houbraken 
pisao: »On bi naslikao svaku ciglu na kući... tako 
precizno da se jasno vidi žbuka na spojevima, a ipak 
njegov rad nije izgubio na draži niti djeluje grubo 
ako netko promatra te slike s izvjesne udaljenosti.« 
Huis ten Bosch (Kuća u šumi) građena je za Amaliju 
van Solms, ženu namjesnika, oranskog princa Frede- 
rika Henrija, 1645/52. Arhitekt ovog lijepog primjera 
novog holandskog klasičnog stila bio je Pieter Post, 
učenik velikog Jacoba van Campena, koji je projek- 
tirao amsterdamsku gradsku vijećnicu. Nakon smrti 
Frederika Henrija 1649. godine Amalia je pretvorila 
Huis ten Bosch u spomen-kuću svome mužu te anga- 
žirala niz holandskih i flamanskih umjetnika (među 
njima i Jacoba Jordaensa) da dekoriraju Oranjezaal 
alegorijama iz oranske dinastije i života Frederika 
Henrija. Ovaj pogled na stražnji dio kuće iz vrta 
je u biti točan. Zgrada još stoji, ali je izvršeno niz 
promjena otkako ju je van der Heyden naslikao. Na 
strani prikazanoj na slici izgrađeno je vanjsko stu- 
bište, izmijenjena je kupola te dodana krila (1734/7). 


Kipova i obelisaka više nema. IA 


Pieter Saenredam (1597—1665) 
46 Interieur crkve Buurkerk u Utrechtu 


Drvena ploča, 68X50 cm. Signirano: de buerkerck 
binnen utrecht/aldus geschildert uit iaer 1644/van/ 
Pieter Saenredam. London, National Gallery. 


Pieter Saenredam, sin bakroresca Jana Saenredama, 
stalno je živio u Haarlemu, premda je mnogo putovao 
po Holandiji. On je slikar crkvenih interieura i topo- 
grafskih veduta, njegovi su crteži bili neobično točni, 
ali kada bi ih pretvarao u slike, mijenjao ih je radi 
kompozicije. Crtež interieura Buurkerka s iste točke 
promatranja, datiran 16. kolovoza 1636. godine postoji 
u općinskom arhivu u Utrechtu. Slika odgovara desnoj 
polovici crteža (postoji i slika kojoj odgovara lijeva 
polovica). Grubi crtež na desnom stupu predstavlja 
četiri Aymonova sina: nakon svađe u kojoj jedan od 
braće uDija sina Karla Velikog, on i njegova braća 
bježe na magičnom konju Bayardu. Priča o njihovim 
avanturama bila je vrlo popularna u Evropi do osam- 
naestog stoljeća, a u Holandiji su se ta četiri brata 
često pojavljivala kao likovi u lončarstvu, na metalnim 
predmetima, tekstilu i na »cimerima« dućana. 

Rembrandt van Rijn (1609—1669) 
47 Smrt Bogorodice 


Bakrorez, 41 xX31 cm. Signirano i datirano: Rembrandt 
f. 1639. 


Rembrandtov prvi veliki bakrorez nakon Krista pred 
Pilatom (koji je nastao četiri godine ranije), razlikuje 
se od potonjeg djela po tome što je originalan u tom 
mediju, a ne brižljiva reprodukcija u stilu gravera. 
Ovo djelo predstavlja kulminaciju umjetnikova nasto- 
janja da stvori kompoziciju veličanstvenih razmjera. 
Dok je većina ploča jednostavno skicirana, kao na 
primjer anđeli na vrhu, drugi dijelovi, poput likova 
oko kreveta, majstorski su dotjerani. Time je umjet- 
nik postigao slikovni efekt, premda je zadržao integri- 
tet i individualnost medija. Sama kompozicija je kom- 
binacija, karakteristična za tu fazu Rembrandtova 
rada barokne religiozne drame s naturalističkim pri- 
Kazom događaja oko kreveta. 


Pieter Saenredam (1597—1665) 
48 Interieur crkve Marienkerk u Utrechtu 


Pero i smeđa tinta preko crne krede, 39X30 cm. 
Upisano: »P. Saenre...« i »Ste Marijenkerck binnen 
Utrecht den 9 Julij 1636.« Edinburgh, National Gallery 
of Scotland. 


Ovaj prekrasni crtež, objelodanjen tek nedavno, koji 
pokazuje lađu i kor (okrenut prema istoku) crkve 
Koja je bila srušena u devetnaestom stoljeću, nastao 
je u srpnju 1636. Četiri i pol godine kasnije, Saen- 
redam je naslikao interieur s iste točke promatranja; 
ta se slika danas nalazi u Amsterdamu, u Rijks- 
museumu. 


Jan Vermeer (1632—1675) 
49 Djevojka koja čita pismo 


Platno, 83 X 64 cm. Oko 1659. Dresden, Staatliche Ge- 
maldegalerie. 


Ova slika pripada ranim Vermeerovim djelima i naj- 
stariji je primjer omiljele teme: pad svjetla kroz pro- 
zor na jedan jedini lik. Obratite pažnju na karakteris- 
tičnu, majstorski naslikanu mrtvu prirodu u prvom pla- 
nu koja tvori barijeru između sižea i promatrača. 
Vermeer također uvodi iluzionistički detalj — zavje- 
su i šipku. Slike su često bile zaštićene na taj način. 
Pisanje pisama i čitanje pisama omiljele su teme 
Kod holandskih slikara sedamnaestog stoljeća i često 
su simbol odsutne ljubavi. Natpis uz Amora koji piše 
pismo u djelu Amorum Emblemata (Antwerpen, 1608.) 
glasi: »Baš kao što su za zaljubljene čak i slike od- 
sutne ljubavi divne... No, mnogo su divnija pisma 
koja prenose stvarne tragove i znakove ljubljene 
osobe.« 


Antonis van Dyck (1599—1641) 
50 Kraljica Henrietta Maria 
Platno, 101 Xx86 cm. Oko 1636. Privatna zbirka. 


1632. godine van Dyck se nastanio u Londonu. Charles 
| proglasio ga je vitezom i »glavnim slikarom u re- 
dovnoj službi Njegova veličanstva«. Ovaj portret kra- 
ljice gotovo je sigurno naslikan u prosincu 1636. su- 
deći po pismu papinskog izaslanika kardinalu Fran- 
cescu Barberiniju. To je vjerojatno bio poklon za kar- 
dinala u znak zahvale za njegovu pomoć u pregovo- 
rima za poprsje kralja što ga je trebao izraditi Bernini, 
te za slike koje je poslao u kraljevsku zbirku. Položaj 
kraljičinih ruku vjerojatno je znak trudnoće: princeza 
Anne rodila se 17. ožujka 1637. Izvanredna brižljivost 
u izvedbi ovog portreta izraz je van Dyckove želje da 
impresionira kardinala, uglednog zaštitnika umjetnosti, 
te poznavaoce umjetnosti u Rimu. 


Rembrandt van Rijn (1606—1669) 
51 Portret žene s lepezom 


Platno (prvobitno zaobljeno na vrhu), 114x998 cm. 
Signirano na krajnjem desnom rubu platna: Rembrandt 
f£/1643. Privatna zbirka. 


To je jedan od dvaju neidentificiranih portreta (muš- 
Karac na drugom portretu ima sokola na ruci). Ti se 
portreti ubrajaju među najljepše početkom četrdesetih 
godina sedamnaestog stoljeća. Bilo je to doba, u 
Rembrandtovu radu, kada se grozničavi tempo portre- 
tiranja tridesetih godina smirio. On se sada koncentri- 
rao na mnogo manji broj portreta, koji su bili dotje- 
raniji u kompoziciji i preciznije izvedeni. Stavljajući 
ovaj portret do van Dyckove slike Kraljica Henrietta 
Maria (slika 50) htjeli smo ukazati na neke očite raz- 
like u pristupu dvaju umjetnika portretiranju. Naročito 
je vidljivo koliko je van Dyckova slobodnija tehnika, ne 
samo u obradi satenske haljine već i u pozadini koja 
je kod van Dycka nanijeta laganim potezima kistom. 
Pored van Dycka, Rembrandtova tehnika doima se 
gotovo kruto, a njegova paleta tmurno, no ipak je re- 
zultat truda beskrajno lijep. 

Peter Paul Rubens (1577—1640) 
52. »Mir i rat« (Minerva štiti božicu Paks od Marsa) 


Platno, 204 x 298 cm. 1629—30. London, National 
Gallery. 


Ovo golemo platno naslikano je u Londonu za Charlesa 
| 1629/30. Slikar je sudjelovao u diplomatskim mirov- 
nim pregovorima između Španije (i njenog dominiona, 
Južne Nizozemske) i Engleske. Slika ističe slikarskim 
izrazom Rubensove diplomatske ciljeve i plodove 
mira koje je očekivao. Središnji položaj zauzima lik 
božice Mira; nju štiti Minerva, božica mudrosti i umjet- 
nosti koja tjera Marsa, boga rata, te iza njega furiju 
Alektu, a nad prizorom lebdi utvara koja urla i bljuje 
vatru. Tako je rat prikazan kao vječna prijetnja, uvijek 
spreman da poremeti mir. U prednjem planu, krilati 
Amor i bog-dječak braka, Himen (jer brak cvate u 
miru), s bakljom u ruci, vode troje djece — to su za- 
pravo djeca Balthasara Gerbiera, izaslanika Charlesa | 
u Nizozemskoj i Francuskoj. Djeca treba da uživaju 
plodove mira koji naviru iz roga izobilja što ga drži 
satir. Na lijevoj strani žena donosi bogatstvo u obliku 
skupocjenih predmeta i nakita. Pokraj nje je druga 
žena koja radosno trese tamburinom. Čak je i leopard 
prikazan kao nestašna životinja koja se valja na leđi- 
ma da bi pandžama uhvatila lišće vinove loze na 
grožđu. To su bili blagoslovi mira u kojima je Rubens 
strastveno uživao i koje je naslikao zadivljujućom 


Virtuoznošću. A] 

Rembrandt van Rijn (1606—1669) 
53 Jakovljev blagoslov 


Platno, 175X210 cm. Oko 1656. Kassel, Gemalde- 
galerie. 


Slika je pogrešno signirana i datirana 1656. Među- 
tim, ta signatura i datum možda stoje umjesto prvo- 
bitnih oznaka. Datum se svakako poklapa sa stilom 
te impresivne slike. Rembrandt se možda ponovno 
latio te slike šezdesetih godina sedamnaestog stoljeća 
da bi dodao neke slobodnije naslikane detalje. To je 
jedno od Rembrandtovih najvećih djela s religijskim 
sadržajem naslikanih sredinom grozničavo kreativnih 
pedesetih godina. Josip pokušava dovesti očevu ruku 
na glavu zbog prvorođenog sina, ali Jakovljeva ruka 
počiva na plavokosoj glavi Efrajima, kojega nežidovi 
smatraju svojim pretkom. Stariji dječak, Manaše, ma- 
len i tamnokos, blagoslovljen je lijevom rukom. Po- 
korna gesta Efrajimovih prekrštenih ruku, Josipova 
nježna briga oko oca, Manašeov intenzivni pogled upu- 
ćen bratu — sve je to naslikano čvrstim, širokim pote- 
zima kista. Neobična prisutnost Asenate, Josipove 
žene, također pokorna držanja, pojačava i uravnote- 
žava kompoziciju. 

Rembrandt van Rijn (1606—1669) 
54 Autoportret 


Drvena ploča, 63x 50 cm. Signirano u desnom donjem 
uglu, Rembrandt F/163... Pasadena, Kalifornija, Nor- 
ton Simon Museum of Art. 


Portret prikazuje Rembrandta kad mu je bilo tridesetak 
godina, kao uspješnog i plodnog portretista, dobro 
obučenog i punog samopouzdanja. Sedam godina ra- 
nije Rembrandt je stigao u Amsterdam iz provincijskog 
grada Leidena te je, zahvaljujući slici Anatomija dra 
Tulpa, što ju je naslikao 1632. (Mauritshuis, Hag), po- 
stao jedan od vodećih amsterdamskih slikara. Dobro 
se oženio i kupio veliku kuću u Breestraatu. Rem- 
brandtov ciklus autoportreta — crteža, bakroreza i 
slika — predstavlja jednu od najizuzetnijih pojava u 
umjetnosti zapada. Ni jedan drugi umjetnik nije slikao 
vlastito lice tako često i tako dosljedno tokom čitave 
svoje karijere. Zato ti autoportreti ne predstavljaju sa- 
mo jedinstven likovni zapis promjena njegova izgleda, 
slikan izvanrednom otvorenosti, već i zapis razvoja 
njegova stila u svim medijima. 


Antonis van Dyck (1599—1641) 
55 Thomas Wentworth, prvi earl od Strafforda 


Platno, 136 X 109 cm. 1636. Sussex, Petworth House, 
National Trust. 


Strafford (1593—1641) je započeo svoju političku ka- 
rijeru kao protivnik Charlesa I, ali je, pošto je 1632. 
postavljen za kraljevskog namjesnika Irske, postao 
jedan od kraljevih najvjernijih i najsposobnijih prista- 
ša. Iz Irske je opozvan da vodi rat sa Škotskom te je, 
nakon što ga je Donji dom optužio i osudio, pogub- 
ljen 1641. godine. Straffordu je bilo vrlo stalo do toga 
da van Dyck naslika njegov portret te da kopije po- 
dijeli svojim prijateljima. U pismu što ga je pisao 
Rayltonu, svom zastupniku, prije povratka u Irsku 
Strafford piše: »Pripazite kako ćete upakovati slike za 
Dublin. Što se tiče posljednjih dviju slika koje su 
naslikane kad sam bio u Elthamu, kratka je za lady 
Carlisle, a druga, duža, za lorda Newcastiea. Podsje- 
tite sir Anthonyja da se dobro potrudi da dotjera tu 
sliku vlastitim kistom.« 


Pieter de Hoogh (1629—1684) 
56 Žena sa služavkom u dvorištu 


Platno, 73,5X58 cm. Signirano desno dolje: P.D.H./ 
/166(?). London, National Gallery. 


De Hooghovi prvi genre-interieuri slijede stil haarlem- 
skih i amsterdamskih slikara prizora iz vojničkog Žži- 
vota (poput Pietera Coddea i Willema Duystera), iako 
nema slika datiranih prije 1658. Slike iz te godine, kao 
i one nastale neposredno prije i nakon toga, pripa- 
daju novom delftskom stilu pedesetih godina sedam- 
naestog stoljeća. Carel Fabritius i (u Dordrechtu) 
Nicolaes Maes bili su — u to doba — utjecajne lič- 
nosti u još problematičnom razvoju ovog stila koji je 
najbolje izražen u de Hooghovu delftskom razdoblju 
i u djelu Vermeera. Pošto se de Hoogh šezdesetih 
godina preselio u Amsterdam, njegov se stil izmijenio. 
Njegova je klijentala bila bogatija, a to se odrazilo i 
na njegovim interieurima: mnogi su pretjerano ukra- 
šeni, a istovremeno njegova tehnika postaje sve grub- 
lja. U ovom prizoru iz Delfta zid na kraju vrta je stari 
gradski zid u Delftu. lako je prizor zamišljen, na nje- 
mu su prikazani mnogi stvarni arhitektonski detalji. 

Jan Steen (1625/26—1679) 
57. Građanin Delfta i njegova kćerka 


Platno, 82 X 68,5 cm. Signirano, u sredini, na donjoj 
stepenici: J Steen 1655 (J i S u monogramu). Privatna 
zbirka. 


Modeli nisu identificirani. Kanal je Oude Delft gdje je 
i sam Steen imao pivovaru od 1654. do 1657. Desno se 
vidi stara crkva, a duž kanala, iza desnog ramena 
muškarca naziru se Delflands Huis i Prinsenhof. 
Steen je došao u Delft 1654. godine, u doba kad još 
nisu djelovali de Hoogh i Vermeer, a najznačajnije 
ličnost bio je Carel Fabritius. Nicolaes Maes, koji je 
djelovao u obližnjem Dordrechtu, bio je tijesno pove- 
zan s Fabritiusovim krugom. | Maes i Fibritius bili su 
Rembrandtovi učenici. Postoji Maesova slika koja je 
vjerojatno poslužila kao uzor za ovu kompoziciju. Grb 
prikazan na mostu grb je grada Delfta. Mrtva priroda 
na prozoru je vjerojatno — simbo! prolaznosti života 
(vanitas). Dva prosjaka su zacijelo uključena u kom- 
poziciju kako bi se naglasio doprinos portretirane 
osobe javnim i privatnim dobrotvornim ustanovama, 
što je bio važan vid holandskog društvenog života u 
sedamnaestom stoljeću. 

Antonis van Dyck (1599—1641) 
58 Amor i Psiha 


Platno, 200 x 191,5 cm. Oko 1639/40. London, Kraljev- 
ska zbirka. 


Amor nalazi Psihu u »sumornoj letargiji« sna u koji je 
utonula pošto je otvorila kutiju ljepote koju joj je do- 
nijela Prozerpina na zahtjev Venere. Od tematskih 
slika što ih je van Dyck naslikao za engleski dvor 
danas postoji samo ovo djelo, naslikano za Charlesa I. 
Slika je izrađena vrlo ležerno, gotovo poput skice, te 
je možda i nedovršena. Ona odražava utjecaj Tiziana 
(naročito Tizianovih »Bakanalija« iz Palače Farnese), 
kojega je van Dyck proučavao u ltaliji, po malim raz- 
mjerima figura i po ugođaju poetske melankolije. 
Neki smatraju da je model za Psihe bila Margaret 
Lemon, van Dyckova prekrasna i ljubomorna ljubav- 
nica. 


Antonis van Dyck (1599—1641) 
59 Lordovi John i Bernard Stuart 
Platno, 238 X 146 cm. Oko 1638. Privatna zbirka. 


Lord John Stuart (1621—1644) bio je treći, a lord 
Bernard Stuart (1622—1645) četvrti sin trećeg voj- 
vode od Lennoxa. Oba su poginula boreći se za Char- 
lesa | u građanskom ratu. Van Dyck se nastanio u 
Engleskoj 1632. kao dvorski slikar Charlesa I, pod uvje- 
tima kakve na engleskom dvoru nije postigao ni jedan 
drugi umjetnik. Kralj, kraljevska obitelj i dvor pred- 
stavljali su nepresušan izvor narudžbi. Bio je toliko 
uspješan i popularan da se njemu može pripisati 
stvaranje likovne predodžbe Charlesa | i njegova 
dvora, koja se zadržala do našeg doba. Kralj kao 
melankolični vitez-ratnik van Dyckova je tvorevina, 
kao što su to i Carlesovi nehajni, bogato odjeveni 
dvorani. Braća Stuart, portret kojih možemo ubrojiti 
među van Dyckove najljepše portrete engleskog 
plemstva, prava su slika i prilika engleskih rojalista 
17. stoljeća. 


Aelbert Cuyp (1620—1691) 
60 Riječni pejzaž s jahačem i seljacima 


Platno, 124,5X 245 cm. Sign. A cuyp. Oko 1655. Pri- 
vatna zbirka. 


Slika je s gornje strane odrezana oko 25 cm, što je 
prilično izmijenilo ravnotežu pejzaža i neba. Joseph 
Farington je 18. svibnja 1818. napisao u svoj dnevnik: 
»Otišao sam do British Institution-a i tamo sastao 
gospodina Westa, te s njim obišao izložbu i pre- 
gledao sve slike. Dok smo promatrali sliku lorda 
Butea što ju je naslikao Cuyp, on mi je rekao da je 
sliku u Englesku donio pokojni kapetan Baillie, te da 
je to, koliko je njemu poznato, prva slika tog maj- 
stora u Engleskoj. Pošto su vidjeli Cuypove slike, 
mnogi su ih počeli tražiti te su njegova brojna djela 
izložena i prodana po prilično visokoj cijeni! « Odu- 
ševljenje Cuypovim djelima, što je nakon toga uslije- 
dilo u Engleskoj, bilo je toliko da se mnoga njegova 
vrhunska djela, uvezena između 1760. i 1840., još 
uvijek nalaze u toj zemlji. 


Aelbert Cuyp (1620—1691) 
61 Veduta rijeke Maas zimi 


Drvena ploča, 65X90 cm. Sign. A cuyp. Oko 16950. 
Privatna zbirka. 


Aelbert Cuyp, sin slikara Jacoba Gerritsza Cuypa, 
rodio se u Dordrechtu. Stil njegovih ranih pejzaža 
odražava utjecaj djela Jana van Goyena iz kasnih 
tridesetih godina 17. stoljeća, ali je sredinom četr- 
desetih godina korjenito izmijenio stil pod utjecajem 
druge generacije »talijanizirajućih« pejzažista iz Ut- 
rechta, naročito Jana Botha. Nema zapisa o Cuypovu 
boravku izvan Dordrechta, i on vjerojatno nije po- 
sjetio Italiju. Putovao je, međutim, Rajnom te rijekama 
Maas i Waal, s blokom za skiciranje u ruci. Pošto se 
1658. oženio udovicom nekog plemića, njegova »pro- 
izvodnja« se smanjila te je sve više preuzimao javne 
funkcije. Pored pejzaža, kronologija kojih je vrlo 
nejasna, naslikao je niz portreta u maniri svog oca, te 
nekoliko prizora seoskih dvorišta. 

Ruševine na desnoj strani slike su ostaci građevine 
Huis te Merwede, izgrađene u trinaestom stoljeću 
i porušene početkom petnaestog stoljeća, koja se 
nalazi oko milju istočno od Dordrechta. Ruševine i 
danas stoje, otprilike u istom stanju kao i tada, na 


zemljištu koje je danas isušeno. 


Antonis van Dyck (1599—1641) 
62 Tri glave Charlesa | 
Platno, 85X 100 cm. Oko 1636. Kraljevska zbirka. 


Engleska kraljica Henrietta Maria naručila je od rims- 
kog kipara Berninija poprsje Charlesa I. Kako bi 
kipar mogao izvesti poprsje, od van Dycka je naru- 
čena ova slika. Papa Urban VIII i njegov nećak, kar- 
dinal Francesco Barberini, dopustili su Berininiju (koji 
je bio ugovorom vezan isključivo s papinim dvorom) 
da prihvati narudžbu, te je u travnju 1636. van Dycko- 
va slika poslana u Rim. Nema sumnje da se van 
Dyck dobrano potrudio s tim portretom, želeći da im- 
presionira Rimljane koji će ga vidjeti. Kralj i kraljica 
su oduševljeno primili Berninijevo poprsje u Oatlandsu, 
17. srpnja 1637., te mu se divili »ne samo zbog njegove 
izvanrednosti već i zbog velike sličnosti«. Poprsje 
je uništeno u požaru koji je poharao Palaču White- 
hall 1698. godine. 


Nepoznati umjetnik 
63 Alegorija mučeništva Charlesa | 


Platno, 46 X 81 cm. Sussex, Petworth House, National 
Trust. 


U pozadini desno scenom požara Londona (vjerojatno 
se radi o velikom požaru iz 1666) dominira profil 
stare katedrale Sv. Pavla. U prednjem planu desno 
nalazi se slika s prikazom pogubljenja Charlesa I. 
Sliku proučava nekoliko životinja, među kojima i vuk 
s ljudskom maskom, medvjed i lisica. Sve one pred- 
stavljaju ljudske poroke te nose latinske natpise koji 
ih identificiraju. Iza slike nazire se skupina zavjere- 
nika, vjerojatno ubojica kralja. U prednjem planu u 
sredini prikazan je oružani muškarac kako vuče za 
kosu ženu za koju se uhvatilo dijete; to je grupa 
preuzeta neposredno iz jedne Rubensove slike i pred- 
stavlja zle posljedice rata. Lijevo je prikazan niz da- 
vola i zlokobnih zvijeri, dok se u pozadini naziru 
ruševine. Slika obiluje i drugim simbolima, kao što 
su npr. napuštena vaga pravde, te lubanja i pješčani 
sat — simboli smrtnosti. Poruka slike je, naravno, ta 
da je pogubljenje Charlesa | dovelo do nesreće, 
naročito rata i uništenja, te da ubistvo kralja ne- 
izostavno vodi kaosu i nasilju. Posebno je zanimljiva 
činjenica da je umjetnik, vjerojatno Flamanac, primi- 
jenio pomalo čudnu mješavinu prijašnjih stilova: đa- 
voli i zvijeri Hieronymusa Boscha predstavljaju zlo, 


a alegorijski izraz Rubensa strahote rata. Rezultat 
možda estetski ne zadovoljava, ali slika privlači kao 
primjer suvremene propagande te svojom neobičnom 
stilskom zbrkom. 


Jacob Jordaens (1593—1678) 
64 Portret Govaerta van Surpelea (?) i njegove žene 


Platno, 214x190 cm. Oko 1636/7(?). London, National 
Gallery. 


Grb uključen u arhitektonski detalj iza likova (u sre- 
dini) pripada obitelji van Surpele iz Diesta u južnom 
Brabantu. Muškarac na slici je Govaert van Surpele 
(1593—1674), koji je zauzimao niz važnih funkcija u 
upravi Diesta. Vrlo je vjerojatno da je portret naslikan 
Kao uspomena na njegovo postavljanje na položaj u 
gradskoj upravi, obilježje kojeg je štap u njegovoj 
ruci. Možda je to bio položaj »president de la loi« što 
ga je van Surpele zauzimao 1636/7. U tom slučaju 
žena na slici bila bi van Surpeleova druga žena, 
Catharina Coninckx. S druge strane, s obzirom na 
van Surpeleov mač i ešarpu, možda se radilo o voj- 
noj funkciji. Čini se da Jordaens prvobitno nije na- 
mjeravao naslikati bračni par van Surpele u punoj 
visini, već samo tri četvrtine, te da je kasnije proširio 
kompoziciju. 


Peter Paul Rubens (1577—1640) 
65 (gore) Srušeno drvo 


Crna kreda, lavirano, 19xX 31 cm. Oko 1617/19. Chats- 
worth, vojvoda od Devonshirea i Trustees of the 
Chatsworth Settlement. 


Ovo je jedan iz niza crteža na kojima je Rubens 
bilježio motive koji bi mu mogli korisno poslužiti u 
njegovim slikama. 


Peter Paul Rubens (1577—1640) 
65 (dolje) Lov na lavove 


Drvena ploča, 74 X 105 cm. 1615/17. London, National 
Gallery. 


Ova skica, slikana 1615/17, izvedena je tamnosme- 
đom uljnom bojom i bijelim vizuelnim kontrastima na 
svijetlosmeđoj drvenoj ploči. Skica živo evocira br- 
zinu i surovost lova na lavove u sjevernoafričkoj pus- 
tinji. Dramatska centralna epizoda ponavlja se u des- 
nom uglu: tu je zahvat još čvršći. Skica je izvedena 
— što je zapravo neočekivano — iz freske Leonarda 
da Vincija Bitka kod Anghiarija, koju je Rubens na- 
crtao za vrijeme boravka u Firenci. 


Peter Paul Rubens (1577—1640) 
66 Mlada žena s prekriženim rukama 


Crvena, crna i bijela kreda, 47X35 cm. Oko 1630. 
Rotterdam, Boymans-van Beuningen Museum. 


Ovaj list velike istančanosti i ljepote obično datiraju 
oko 1630. godine. To bi vrlo vjerojatno mogao biti 
pripremni crtež za figuru svetice s lijeve strane 
centralne ploče retabla na oltaru sv. IIdefonsa što 
ga je Rubens naslikđo 1630/32. Položaj glave i tijela 
svetice su vrlo slični, iako se ruke razlikuju. Međutim, 
na skici izvedenoj uljem u Lenjingradu, koja prethodi 
slici, ista žena, prikazana bočno, drži ruke ispod 
sebe, lijevu na desnoj, kao i na ovom crtežu. 


Bartholomeus van der Helst (1613—1670) 


67 Portret Abrahama del Courta i njegove žene 
Marije de Keerssegieter na 


Platno, 172 X 146 cm. Signirano lijevo dolje: B vander 
Helst fecit 1654. Rotterdam, Boymans-van Beuningen 
Museum. 


Sredinom četrdesetih godina 17. stoljeća Bartholo- 
meus van der Helst zamijenio je Rembrandta kao 
najpomodniji portretist Amsterdama. Njegov stil od- 
ražava utjecaj flamanskih portretista, naročito van 
Dycka. Del Courtovi su bili bogata i uspješna huge- 
notska obitelj koja se nastanila u Amsterdamu. Mladi 
bračni par nosi pomodnu francusku odjeću iako boje 
pokazuju holandsku suzdržljivost. Njegov resama uk- 
rašeni ovratnik i bogato izvezeni gornji dio njene 
haljine koja se prema dolje sužava (kako bi se osoba 
koja je nosi doimala vitkijom) predstavljaju posljed- 
nju modu tog doba uvezenu u Amsterdam. Što se tiče 
tradicije portretiranja sjedećeg para u pejzažu vidi 
bilješku za sliku 38. »In fidem uxoriam« (bračna vjer- 
nost) prikazana je na ovaj način u najutjecajnijoj 
knjizi alegorijskih atributa, u Alciatijevu djelu »Emble- 
mata.« Spojene ruke bračnog para tvore i stvarno 
i likovno središte slike. Dok del Court nježno gleda 
svoju ženu, njen je pogled uperen van slike. Prstima 
lijeve ruke ona drža peteljku ruže, i njen gest se 
odnosi na alegorijski atribut ljubavi »geen roosje 
zonder doornen« (nema ruže bez trnja). Vodoskok iza 
Marije je također alegorijski atribut ljubavi s dugom 
književnom i likovnom tradicijom. 


Peter Paul Rubens (1577—1640) 
68 Pejzaž s dvorcem Steen 


Drvena ploča, 121x230 cm. 1636. London, National 
Gallery. 


Rubens je 1635. kupio dvorac Steen između Bruxelle- 
sa i Malinesa kako bi mogao na miru slikati i prouča- 
vati pejzaž. Posljednjih godina svog života provodio 
je sve više vremena sa svojom novom obitelji u 
dvorcu. Ova slika, koja prikazuje pejzaž rano ujutro, 
nastala je ubrzo pošto je Rubens kupio dvorac. 
Dvorac Steen značajno je utjecao na engleske pejza- 
žiste. Slika je neko vrijeme bila vlasništvo Constabie- 
ova pokrovitelja, sir Georgea Beaumonta. U svom 
predavanju o Rubensovim pejzažima što ga je održao 
1833. Constable je rekao: »Nema grane umjetnosti u 
kojoj je Rubens tako velik kao u pejzažu — u svježini 
rosna svjetla, radosnom i animiranom karakteru ko- 
jim ga je prikazao, prožimajući ravne i _ monotone 
flandrijske predjele svim bogatstvom što pripada nji- 
hovim najplemenitijim obilježjima. Rubens je uživao 
u prirodnim pojavama — u dugama na olujnu nebu, 
prodorima sunčeva svjetla, mjesečini, meteorima, i 
silovitim bujicama, zvuk kojih se miješa s hujanjem 
vjetra i bukom valova.« 


a 


Jan Vermeer (1632—1675) 
69 Delftska veduta 


Platno, 98xX 101,5 cm. Signirano monogramom, lijevo 
dolje, na čamcu: IVM. Oko 1661. Hag, Mauritshuis. 


Slika prikazuje pogled na grad Delft s roterdamskog 
kanala: schiedamska vrata su u sredini, a roterdam- 
ska desno. Između tih dviju vrata, u pozadini, nazire 
se toranj nove crkve gdje je Vermeer kršten; toranj 
s lijeve strane pripada staroj crkvi gdje je umjetnik 
pokopan. Vermeerove najranije slike prikazuju scene 
s figurama u maniri utrehtskih sljedbenika Caravaggia. 
1667. neki je mjesni pjesnik napisao da je Vermeer 
izrastao iz ognja koji je uništio Carela Fabritiusa te da 
ide istim putem. lako nema dokaza da je Fabritius 
(koji je poginuo u eksploziji općinske barutane u Delf- 
tu 1654.) bio Vermeerov učitelj, postoje tijesne stilske 
veze između dvaju umjetnika. Možda je utjecaj 
Fabritiusa (a eventualno i de Hoogha) naveo Vermeera 
da napusti svoj rani stil u korist genre-slikarstva i 
gradskih veduta. Čak i u ograničenom i izuzetnom 
Vermeerovu opusu ova je slika jedinstvena i po 
razmjerima i po sižeu. Grad je prikazan nakon oluje, 
i sunčana svjetlost treperi po krovovima kuća; teks- 
tura kamena i vode izvedena je točkama čistog pig- 
menta nanijetog velikom istančanošću u debelom 


nam 


Jan Vermeer (1632—1675) 
70_ Slikar u svom atelieru 


Platno, 130X 111 cm. Signirano monogramom na ma- 
pi: IVM. 


Ova je slika poznata i pod naslovom Alegorija slikar- 
stva i čini se da ona zaista alegorijski prikazuje tu 
umjetnost. Ženska figura koju umjetnik slika je Klio, 
muza povijesti: u ruci drži trubu i knjigu, a tako je 
opisuje i Cesare Ripa u svom poznatom djelu Icono- 
logia kojeg je holandsko izdanje objavljeno 1644. Sli- 
karstvo nema svoje muze te se ova umjetnost obično 
dovodi u vezu s Kliom. No, dalje od toga slika 
predstavlja zagonetku. Nije jasno ni to zašto je umjet- 
nik odjeven po modi šesnaestog stoljeća, kao ni 
pravo značenje maske na stolu. Slika na stalku pruža 
nam rijetku mogućnost da vidimo kako je Vermeer 
slikao. Na rendgenskim snimkama njegovih slika nisu 
otkriveni preliminarni crteži; umjetnik je ovdje na 
grundiranom platnu naslikao samo vijenac na glavi 
djevojke. Ostatak je lagano skiciran bijelim na svijet- 
losivoj temeljnoj boji, a takve se preliminarne kon- 
ture ne mogu otkriti ni rendgenskim ni infracrvenim 
fotografijama. Vermeerove kompozicije su tako savr- 
šene, izvedene tako sigurnim potezom, da bismo 
očekivali da je umjetnik radio preliminarne crteže; 


usprkos tome, ni jedan nije pronađen. 


Peter Paul Rubens (1577—1640) 


71. Autoportret 


Crna i bijela kreda, 47X26 cm. Oko 1633/35. Pariz, 
Louvre. 


Danas postoje samo dva Rubensova autoportreta u 
tehnici crteža. Za razliku od Rembrandta Rubens je 
sebe uvijek prikazivao kao otmjenog i svjetskog čo- 
vjeka. Ovaj je crtež studija za sliku u Beču koja pri- 
kazuje Rubensa s mačem što ga je imao pravo 
nositi. 


Rembrandt van Rijn (1606—1669) 
72 (gore) Tri studije za učenika u Emausu |V] 


Pero i bistra, 18X 16 cm. Oko 1633/34. Pariz, Fonda- 
tion Custodia (zbirka F. Lugt). 


72. (dolje) Glava istočnjaka s turbanom i mrtva raj- 


ska ptica la 


Pero, lavirano bistrom, bijeli gvaš, 18 X 17 cm. 1637(7). 
Pariz, Louvre. 


lako neki smatraju da Glava istočnjaka s turbanom 
predstavlja jednu od pripremnih studija za sliku Su- 
zana i starci, koja je datirana 1647. te se nalazi u 
Berlinu, vjerojatnije je da je nastala 1637. te da je to 
jedna od mnogih skica članova židovske općine u 
Amsterdamu. Kad je došao u Amsterdam, 1631. ili 
1632., Rembrandt je stanovao kod trgovca umjetnina- 
ma Hendricka van Uylenburcha čiju je nećakinju, Sas- 
kiju, oženio 1634. Uylenburch je stanovao blizu Žži- 
dovske četvrti Amsterdama, a 1639. Rembrandt je i 
sam kupio kuću u tom dijelu grada. Židovski modeli 
se često pojavljuju na Rembrandtovim crtežima i, 
naravno, na slikama koje prikazuju prizore iz Starog 
i Novog zavjeta. Mnogi od njegovih prisnih osobnih 
prijatelja bili su također Židovi. 


Rembrandt van Rijn (1606—1669) 
73 Lazarovo uskrsnuće 


Bakrorez, 37xX26 cm. Signirano: RHL (monogramom) 
van Ryn f. Oko 1632. 


Ovaj bakrorez, napravljen otprilike 1632. godine, od- 
mah nakon Rembrandtova dolaska iz Leidena u Am- 
sterdam, pokazuje prvi put njegovo majstorsivo u 
mediju kojega je bio najveći predstavnik. Ideja o ob- 
radi te teme rodila se dvije godine ranije kada je 
Rembrandt načinio kopiju jednog bakroreza Jana 
Lievensa s kojim je dijelio atelier u Leidenu. No, 
Rembrandtov crtež (koji je danas u British Museumu) 
nije bio samo puka kopija Lievensove skice: tokom 
crtanja Rembrandt je promijenio temu u »Skidanju s 
križa« te prigušio melodramatske elemente Lieven- 
sova bakroreza. Ti razni prikazi Lazarova uskrsnuća 
ukazuju na blisku suradnju dvojice mladih umjetnika. 
Premda je povezan s tim prijašnjim kompozicijama, 
ovaj veličanstveni bakrorez ih prevazilazi u snazi 
i patosu. 


Jan Brueghel, st. (1568—1625) 
74. Veduta grada Spa 


Pero i bistra, lavirano bistrom, plavom i crvenom 
tintom i tušem, 26 x 41 cm. Signirano i datirano dolje 
lijevo: Spa Bruegel fec. adi 22 Agosto 1612. Pariz, 
Fondation Custodia (zbirka F. Lugt). 


Spa je gradić u istočnoj Belgiji, jugoistočno od Li&gea. 
Još od rimskog doba poznat je po ljekovitim izvori- 
ma. Ovaj crtež prikazuje jedan od gradskih trgova. 
Zgrada u sredini je tržnica s općinskim uredima na 
prvom katu. Na desnoj strani je »pirreon« koji simbo- 
lizira slobode Liegea: ovdje su se tzv. »cri de perron« 
proglašavali zakoni i odluke. Ovo je jedan iz niza 
crteža tog grada što ih je izveo Jan Brueghel u vezi 
sa širom vedutom gradića Spa iz ptičje perspektive, 
koju je gravirao Willem van Nieulandt. 


Jan van Goyen (1596—1656) 


75  Dordrechtska veduta 


Platno, 162x254 cm. Sussex, Petworth House, Na- 
tional Trust. 


Jan van Goyen bio je učenik niza manje važnih lei- 
denskih slikara, zatim, dvije godine, učenik Willema 
Gerritsza u Hoornu. Kad mu je bilo devetnaest godina 
otišao je na godinu dana u Francusku, a na povratku 
proveo je godinu dana u Haarlemu u atelieru Esaiasa 
van de Veldea. Radio je u Leidenu do 1632. godine 
kada se preselio u Hag gdje je radio do smrti. Rani 
stil van Goyenovih radova pokazuje utjecaj Esaiasa 
van de Veldea do 1626. godine. Odmah nakon toga on 
počinje slikati novim monokromatskim stilom haarlem- 
skog pejzažnog slikarstva kojega su on, Pieter Molijn i 
Salomon van Ruysdael glavni predstavnici. 


Peter Paul Rubens (1577—1640) 


76 _ Helena Fourment u krznenom ogrtaču 
(Het Pelsken) 


Drvena ploča, 176 X 83 cm. Oko 1638. Beč, Kunsthisto- 
risches Museum. 


U svojoj oporuci Rubens je ostavio svojoj mladoj, 
drugoj ženi, Heleni Fourment jednu sliku, ovaj portret 
Koji je prikazuje golu te koji je poznat kao Het Pels- 
ken (krzneni ogrtač). To je gotovo sablažnjivo intimni 
portret, potvrda — ako je potvrda potrebna — da se 
čulnost, tako vidljiva na Rubensovim slikama žena, 
protezala i na njego privatni život. Sliku je nesum- 
njivo inspirirala Tizianova Djevojka u krznu (gornji dio 
tijela). Rubens je zacijelo vidio tu Tizianovu sliku u 
Whitenhallu, u privatnim apartmanima Charlesa |, te 
naslikao njezinu kopiju. 


Rembrandt van Rijn (1606—1669) 
77. Portret Hendrickje Stoffels 


Platno, 100 x 84 cm. Signirano: Rembrandt. f./16 (75)9. 
London, National Gallery. 


Hendrickje Stoffels se prvi put spominje kao član 
Rembrandtova kućanstva u jednom spisu iz 1649. 
godine. Saskija je umrla 1642. godine. Umjetnik nije 
nikada oženio Hendrickje, vjerojatno zato što bi no- 
vim brakom izgubio prihod, koji mu je toliko bio 
potreban, od Saskijina miraza, što je bio, pohranjen za 
Titusa po uvjetima iz njezine oporuke. Kada je Hend- 
rickje zatrudnjela, pozvali su je pred crkveno vijeće 
gdje je »priznala grijeh bluda sa slikarom Rembrand- 
tom i bila strogo kažnjena; zaprijetili su joj da se 
pokaje te joj uskratili pričest«. Usprkos tom javnom 
strogom ukoru Hendrickje je ostala s Rembrandtom 
i rodila mu kćerku. Kada je 1656. godine Rembrandt 
morao zatražiti cessio bonorum (vrsta bankrotstva), 
prodati na dražbi svoju zbirku i seliti iz svoje kuće 
u Breetstraatu, Hendrickje i Titus osnovali su kompa- 
niju u kojoj je Rembrandt bio namještenik. Sve što 
je naslikao predao je njima te za to dobivao plaću, 
i zbog te »rupe u zakonu« mogao je zadržati zaradu 
od svojeg rada umjesto da je mora predati izravno 
vjerovnicima. Hendričkje je ostala s umjetnikom do 
svoje smrti 1662. Nema dokumentiranih portreta Hend- 
rickje kao što ima Saskijinih, ali postoji slika koja 
predstavlja isti model i koje potječu iz istog doba 
kada je ona živjela sa slikarom. Često pojavljivanje 


tog modela i ljubav kojom ju je umjetnik slikao uka- 
zuju na to da je taj model bila Hendrickje. 


Gabriel Metsu (1629—1693) 
78 Muškarac i žena sjede uz virginal 


Drvena ploča, 38X32 cm. Signirano desno gore: G. 
Metsu. Oko 1660. London, National Gallery. 


Rođen u Leidenu, sin flamanskog slikara Jacquesa 
Metsuea, Gabriel je vjerojatno bio učenik Gerrita 
Doua. Bio je jedan od osnivača leidenskog slikarskog 
ceha u ožujku 1648. Neko je vrijeme pedesetih godina 
proveo izvan Leidena, ali se do 1657. nije stalno 
naselio u Amsterdamu. Poklopac virginala i poklopac 
klavijature nose natpise iz Psalama. l|sti verginal 
(s malim izmjenama) pojavljuje se i na drugim Met- 
suovim slikama. Slika lijevo straga, djelomice pre- 
Krivena zavjesom, jest »Svečanost Tri kralja« (Mun- 
chen, Alte Pinakothek), jedno od ranih djela samog 
Metsua, koje pokazuje utjecaj utrehtskih sljedbenika 
Caravaggia. Pejzaž na desnoj strani je u stilu Jacoba 
van Ruisdaela. 


Peter Paul Rubens (1577—1640) 


79 (gore) Vrt ljubavi 


79 (dolje) Vrt ljubavi 


Bl kl 


Pero i tinta, lavirano, retuširano indigom, zelenom i 
bijelom bojom preko crne krede, 50xX62 cm. Oko 
1632/4. New York, Metropolitan Museum of Art. 


Ovaj alegorijski crtež (dva dijela su u početku bili 
jedna kontinuirana kompozicija) izveo je Rubens kao 
nacrt za drvorez Christoffela Jeghera (1596—1652) 
Crtež je pun simbola i karakteristika sedamnaestog 
stoljeća, mlazevi vode koji bi iznenadili one koji nisu 
za njih znali bili su omiljeli dio rane vrtne arhitekture. 


Rembrandt van Rijn (1606—1669) 
80 Lavica jede pticu 


Crna kreda, lavirano tušem, pojačano bijelim, 13X 22 
cm. Oko 1641. London, British Museum. 


Rembrandt je često crtao divlje životinje u zatoče- 
ništvu. Crtao ih je da bi ih upotrijebio na slikama, 
ali ih je često prodavao i kao posebna umjetnička 
djela. 


Antonis van Dyck (1599—1641) 
81 Studija krava 


Pero i smeđa tinta, lavirano smeđe, 32xX51 cm. Chats- 
worth, Vojvoda od Devonshirea i Trustees of the 
Chatsworth Settlement. 


Još uvijek je sporno da li je to van Dyckov ili Ru- 
bensov crtež. Neki pretpostavljaju da je to originalna 
studija Rubensa za Pejzaž s kravama (sada u Munch- 
enu), djelo iz kasnog razdoblja oko 1636/8. Zapravo, 
veza između crteža i te slike nije vrlo bliska, i 
vjerojatnije je da je Rubens uključio u svoju sliku 
elemente crteža svog darovitog pomoćnika koji se 
crtež već nalazio u njegovu atelieru. 


Rembrandt van Rijn (1606—1669) 
82 List za stotinu guldena (Krist ozdravlja bolesnike) 
Bakrorez, 28 X 39 cm. Oko 1649. 


Popularni naziv ovog bakroreza potječe od slavnog 
francuskog kolekcionara grafike iz osamnaestog sto- 
ljeća Mariettea koji je zabilježio da je sam umjetnik 
otkupio otisak tog lista za 100 guldena. Taj je naziv 
prikladan jer čini se, tema obuhvaća cijelo poglavlje 
19 iz Evanđelja po Mateju u kojemu se opisuje Isuso- 
va djelatnost nakon što je »otišao iz Galileje i došao 
u judejski kraj, s onu stranu Jordana«, i svaki doga- 
đaj, što ga opisuje sv. Matej može se prepoznati na 
tom bakrorezu. Desna polovica ilustrira kako »za 
Njim pođe silan narod, i On ih je ondje ozdravljao«. 
Evanđelje se nastavlja opisujući iscrpno kako su fa- 
rizeji pokušali Isusa potaći na razgovor o zakonitosti 
rastave, na što se Rembrandt osvrće uključenjem 
skupine farizeja lijevo u pozadini. Najvažniji događaj 
na lijevoj strani bakroreza ilustrira stihove 13 i 14: 
»Tada mu neki donesoše dječicu da na njih stavi 
ruke i da se pomoli. Kako ih učenici počnu riječima 
zaustavljati, Isus im reče: — Pustite dječicu i nemojte 
im priječiti da dođu k meni, jer takvima pripada kra- 
ljevstvo nebesko.« Petar, prepoznatljiv po goloj glavi, 
odmah lijevo do Isusa, rukom odgurava ženu istovre- 
meno tražeći pogledom od Isusa pristanak. Isusov 
strogi prijekor izražen je nedvosmislenim pokretom 
desne ruke kojim poziva majke i djecu da mu se pri- 


bliže. Zamišljeni mladić u finoj odjeći koji sjedi na 
podu među majkama, odnosi se na epizodu o bogatom 
mladiću kojemu je Isus rekao da se odrekne bogat- 
stva da bi ga slijedio. Deva krajnje desno mogla bi biti 
u vezi s Isusovim riječima pošto je bogati mladić 
otišao svojim putem: »Lakše je devi proći kroz iglenu 
ušicu nego bogatašu ući u kraljevstvo nebesko.« Tako 
je u tom jedinstvenom kompleksnom bakrorezu Rem- 
brandt svojim majstorskim crtežom ujedinio četiri za- 
sebna događaja u jednu kompoziciju. Bakrorez je na- 
činio otprilike 1649. godine, i on predstavlja vrhunac 
Rembrandtove bakrorezačke umjetnosti u četrdesetim 
godinama sedamnaestog stoljeća. 


Meindert Hobbema (1638—1709) 
83 Šumski pejzaž s kolibom 


Platno, 99 X 131 cm. Oko 1665. London, National Ga- 
llery. 


U srpnju 1660. godine Jacob van Ruisdeal, koji se u 
lipnju 1657. nastanio u Amsterdamu, izjavljuje da je 
Hobbema bio njegov učenik »nekoliko godina«. Nje- 
gove najkarakterističnije kompozicije — šumski pej- 
zaži raspoređeni oko jezerceta ili puteljka — nastale 
su između 1663. i 1668. godine. Nakon toga naslikao 
je malo slika, premda je među njima njegovo remek- 
-djelo Aleja u Middelharnisu (dat. 1689; National Ga- 
Ilery, London) koje se bazira na sjećanju posjeta  juž- 
noj Holandiji. Postoje još barem tri verzije slike 83. 
To je izvanredni primjer Hobbemine omiljele teme, 
šumskog pejzaža osvijetljenog jakim sunčevim zra- 
kama. 


Frans Hals (oko 1580—1666) 
84 Portret žene koja sjedi 


Drvena ploča, 45 X 36 cm. Signirano u donjem desnom 
kutu monogramom FH. Oko 1660/6. Oxford, Christ 
Church. 


Ovo je jedini postojeći ženski portret iz Halsovog 
posljednjeg perioda, između 1660 i 1666 (datum je 
utvrđen prema slobodi obrade). Holanđanke tog doba, 
Čini se, nisu cijenile iskrenost prezentacije i opušte- 
nost kista, osobito koje danas toliko hvalimo u Halso- 
vim djelima. Poza žene s portreta daje naslutiti da je 
taj portret prvobitno imao par. 


Rembrandt van Rijn (1606—1669) 
85 Portret starijeg muškarca 


Platno, 72xX 67 cm. Signirano: Rembrandt f 1667. Pri- 
vatna zbirka. 


Usprkos bankrotstvu Rembrandtov genije nije nimalo 
pao u zaborav; on je i dalje primao važne narudžbe 
(vidi tekst za sliku 77). On je pridonio dekoracijama 
nove gradske vijećnice, slikajući Zavjeru Juliusa Ci- 
vilisa (sada u Stockholmu) 1661/2. 1662. godine nasli- 
kao je grupni portret De Staalmeesters (Predstojnici 
suknarskog ceha; Amsterdam, Rijksmuseum), a 1663. 
Portret Frederika Rihela na konju (London, National 
Gallery). To je snažan portret iz kasnog razdoblja, 
stilski srodan s također naručenim Portretom plavo- 
kosog muškarca (1667) koji se danas nalazi u Melbour- 
neu, u National Gallery of Victoria. U osamnaestom 
i devetnaestom stoljeću neki su ga smatrali portretom 
»Admirala Ruytera« odnosno »van Trompa«, ali nema 
sličnosti ni s jednim ni s drugim. 


Jacob van RAuisdael (1628/9—1682) 


86 Široki pejzaž s ruševinom dvorca i seoskom 


crkvom aa 


Platno, 109x146 cm. Signirano u vodi, desno dolje: 
JvRuisdael (JVR monogramom). Oko 1665/70. London, 
National Gallery. 


Jacob van Ruisdael, najveći holandski pejzažist rodio 
se u Haarlemu. 1657. nastanio se u Amsterdamu gdje 
je živio do smrti. Njegovi prvi radovi pokazuju utjecaj 
njegova strica Salomona van Ruydaela i haarlemskog 
pejzažiste Corneliusa Vrooma, no poslije, kad je pro- 
učio rad »talijanizirajućih« umjetnika kao što su bili 
Both i Asselijn, slikao je monumentalne kompozicije 
prigušenih boja. Ruisdael je imao mnogo učenika 
(uključujući i Hobbemu) i sljedbenika, a također je 
utjecao na razvoj pejzažnog slikarstva devetnaestog 
stoljeća u Engleskoj i Francuskoj. Ova izmišljena ve- 
duta nastala je potkraj šezdesetih godina sedamnaes- 
tog stoljeća: Ruisdael je tu istu vedutu prikazao na 
najmanje četiri druge slike. Holandski krajolik pred- 
stavlja kontrast oblacima koji mrko gledaju odozgora 
i bacaju tamne sjene na njega. U svom trećem preda- 
vanju na Kraljevskoj akademiji Constable je rekao: 
»Ruisdael je uživao (i prenio taj užitak na nas) u tim 
tmurnim danima, karakterističnim za njegovu i našu 
zemlju, kada se, iako nema oluje, krupni oblaci vuku 
nebom jedva dopuštajući zraci sunca da razbije sjenu 
u šumi. Tim efektima on je obične prizore uzdignuo 
do veličanstvenosti.« 


Rembrandt van Rijn (1606—1669) 
87 Raspeće ('Tri križa') 


Bakrorez, 38 x 45 cm. Signirano i datirano (samo na 
trećem otisku): Rembrandt. f. 1653. 


Ovo je jedan od Rembrandtovih najvećih bakroreza 
s religioznom temom, nastao u desetljeću u kojem je 
njegova grafika dostigla vrhunac. Izražajnost i monu- 
mentalnost ovog djela očituje se i na ostalim Rem- 
brandtovim crtežima i slikama iz tog razdoblja. Izbor 
je opis Muke Isusove po Luki (23:44—8): »Bilo je već 
oko šestoga sata kad nastade tama po svoj zemlji do 
devetoga sata. Pomrča sunce, a hramski se zastor 
razdrije po sredini. Tada Isus viknu jakim glasom: 
Oče, u ruke tvoje predajem duh svoj'. To reče i — 
izdahnu. 

Kada stotnik vidje što se dogodi, poče slaviti Boga 
i reče: 'Zaista, ovaj čovjek bijaše pravednik!' Sva 
Svjetina što se bijaše skupila da prisustvuje tom pri- 
zoru, kad vidje što se dogodi, vrati se kući udarajući 
se u prsa.« 

Rembrandt se vjerno držao biblijskog teksta: razbojnik 
s lijeve strane je u sjeni, dok je onaj desno osvijetljen 
nebeskim svjetlom; ta se razlika između zlog i dobrog 
razbojnika pojavljuje samo u Evanđelju po Luki. 
Centralna epizoda u ovom djelu, međutim, jest obra- 
ćenje centuriona, koji je sjahao s konja, skinuo šljem 
i zadivljeno podigao ruke. Marija se onesvijestila, a 
sv. Ivan u očajanju prinosi šake glavi. »Tamu po 
svoj zemlji« razbijaju samo zrake svjetlosti što pro- 


diru iznad Krista. 


Rembrandt van Rijn (1606—1669) 


88 (gore) Seoske zgrade pokraj ceste 


El 


Pero i tuš, lavirano, 11xX25cm. Oko 1650. Oxford, 
Ashmolean Museum. 


(dolje) Koliba s krovom od slame 


El 


Pero od trske i bistra, djelomično rastrljano prstom, 
17xX27 cm. Oko 1652. Chatsworth, Vojvoda od De- 
vonshirea i Trustees of the Chatsworth Settlement. 


89 (gore) Kolibe ispod visokog drveća 


El 


Pero i kist, bistra, lavirano, 19X 31 cm. Oko 1657/8. 
Berlin, Kupferstichkabinett. 


(dolje) Singel kod Amersfoorta 


El 


Pero i bistra, lavirano, 15X 28 cm. Oko 1647/8. Pariz, 
Louvre. 


Rembrandtovi crteži i bakrorezi pejzaža tvore zasebnu 
cjelinu u njegovu djelu. Oni predstavljaju jednostav- 
no, ublaženo poimanje prirode, naročito kraja oko 
Amsterdama. Često je znao odlaziti na šetnje van 
grada (katkada bi ga pratio i netko od njegovih uče- 
nika) s blokom za skiciranje, te je neposredno 'pre- 
pisivao' ono što bi vidio. Međutim, njegove slike s 
istim sižeom, pejzažem, kojih danas postoji oko dese- 
tak, posve su drugačije (izuzevši Zimski pejzaž, na- 


stao 1646, u Kasselu). Njihov ugođaj i tehnika u pri- 
ličnoj mjeri odražavaju utjecaj Herculesa Segersa. 
One su dramatske po raspoloženju i artificijelne po 
osjećaju: nebo je zastrto oblacima, a visoka točka 
promatranja daje gotovo vidik iz ptičje perspektive 
na gole pejzaže načičkane fantastičnom arhitekturom. 
Usporedba odaje fascinirajuću razliku između relativ- 
nih funkcija crteža i slike u Rembrandtovu djelu. 


Rembrandt van Rijn (1606—1669) 


90 (gore) Saskija spava u krevetu 


El 


Pero i bistra, 13X 20 cm. Oko 1635. Oxford, Ashmolean 
Museum. 


(dolje) Saskijina trudnička soba 


El 


Pero i bistra, lavirano bistrom i tušem, pojačano bije- 
lim, 14X17 cm. Oko 1639. Pariz, Fondation Custodia 
(zbirka F. Lugt). 


Saskija se upoznala s Rembrandtom preko svog ujaka, 
trgovca umjetninama Hendricka van Uylenburcha. Ože- 
nili su se u lipnju 1634. Imali su nekoliko djece ali je 
samo sin, Titus, doživio zrelo doba. Oslabljena stalnim 
trudnoćama Saskija je umrla 1642. Donijela je Rem- 
brandtu velik miraz: nakon njezine smrti njen je ime- 
tak procijenjen na više od 40.000 guldena. Djelo Sas- 
Kija spava u krevetu nastalo je tek oko godinu dana 
nakon njihova vjenčanja. Od Rembrandtovih mnogo- 
brojnih studija Saskije u krevetu, ovo je jedna od 
najnježnijih. 


Rembrandt van Rijn (1606—1669) 
91 Autoportret 


Platno, 114 xX94cm. Oko 1669. London, Kenwood 
House, Iveagh Bequest. 


Ovo je posljednji i jedan od najznačajnijih u slijedu 
Rembrandtovih izvanrednih autoportreta (jedan od 
ranijih autoportreta prikazan je na slici 54). Vjerojatno 
je nastao kratko vrijeme prije njegove smrti, možda 
Čak i iste godine kad je umro, 1669. Potezi kista su 
snažni i slobodni, a konstrukcija slike varljivo jedno- 
stavna. Mnogo je toga rečeno i napisano o krugovima 
na platnu iza figure. Prema jednom mišljenju lijevi 
krug je simbol teorije a desni simbol prakse: Rem- 
brandt je sebe zamislio kao »ingenium«-a s paletom 
i slikarskim potpornim štapom, između simbola teo- 
rije i prakse. To bi moglo biti objašnjenje: u svakom 
slučaju ti krugovi nisu naslikani na pripremljeno plat- 
no bez određene svrhe. 


Paulus Potter (1625—1654) 
92_Bik 


Platno, 235 X 339 cm. Signirano: Paulus. Potter. f. 1647. 
Hag, Mauritshuis. 


Životni put Paulusa Pottera bio je blistav ali kratak 
— umro je u dobi od dvadeset i devet godina. Bio 
je sin jednog amsterdamskog slikara, a djelovao je u 
Delftu, Hagu te konačno, u Amsterdamu. Gotovo sve 
njegove slike prikazuju životinje u pejzažu te su — s 
malim brojem iznimka — malog formata. Ovo izvan- 
redno, golemo platno je glavna iznimka. Bik je u de- 
vetnaestom stoljeću bila jedna od najpoznatijih ho- 
landskih slika; iako se ne moramo složiti s tim mišlje- 
njem, bilo bi teško zanijekati upečatljivost djela. Ono 
predstavlja, možda, posljednju riječ u holandskom 
realizmu. 


Willem van de Velde, ml. (1633—1707) 
93 Bitka kod Texela 


Platno, 150x300 cm. Signirano na poleđini platna: 
W V Velde of 1687. Greenwich, National Maritime 
Museum. 


1674. Willem van de Velde i njegov otac stupili su u 
službu Charlesa II: isprava o njihovu postavljanju 
točno navodi dužnosti obojice; otac je trebao »crtati 
pomorske okršaje«, a sin »oslikati navedene crteže 
bojama«. Dobar dio posla obavljali su u Greenwichu, 
gdje su imali atelier u Queen's House-u. Često su 
navodi da je Willem van de Velde ml. svoje najbolje 
djela stvorio dok je živio u Holandiji; zaista, znatan 
dio njegovih djela iz engleskog razdoblja su meha- 
ničke i repetitivne prirode. Napustio je čiste marine 
u korist konkretnih brodova i događaja na moru. Me- 
đutim, kad bi primio važnu narudžbu, kao što je ova, 
znao je stvoriti djelo najbolje kvalitete. Bitka kod 
Texela, jedan od okršaja u Trećem englesko-holand- 
skom ratu, odigrala se 11. kolovoza 1673. Princ Rupert, 
zapovjednik englesko-francuske flote, htio je zadobiti 
prevlast nad holandskom obalom kako bi mogao iz- 
vršiti iskrcavanje s mora. Njegovu je namjeru osujetila 
holandska flota kojom je zapovijedao de Ruyter. Ova 
slika, koja se zasniva na crtežima Willema van de 
Veldea st. iz 1673, datirana je — na poleđini platna 
— 1687. godine. S obzirom na istaknuto mjesto što 
ga na slici zauzima admiralski brod Cornelisa Trompa, 


Goude Leeuw (»Zlatni lav«), čini se vjerojatnim da je 
Tromp naručio sliku. Tromp je bio tijesno povezan 
s engleskim dvorom. Na slici je istaknut dvoboj iz- 
među Trompa, koji je kao admiral zapovijedao jednom 
od eskadra holandske flote, te sir Edwarda Spraggea, 
admirala plave eskadre, koji se nalazio na svom ad- 
miralskom brodu The Royal Prince. 


Jan van Huysum (1682—1749) 
94 Cvijeće u vazi od terakote i voće 


Platno, 133 X 91 cm. Signirano na postolju, desno dolje: 
Jan van Huijsum (fecit 1736) en 1737. London, National 
Gallery. 


Jan van Huysum rodio se u Amsterdamu. Bio je učenik 
svog oca, Justusa van Huysuma (1659—1716) koji je 
također slikao cvijeće. Živio je u Amsterdamu čitavog 
života; iako je naslikao i izvjestan broj idealiziranih 
pejzaža, većina njegovih djela prikazuje mrtve pri- 
rode sa cvijećem i voćem. Te vrlo dotjerane slike 
cvijeća jarkih boja uvelike su ga proslavile za života, 
i bio je jedan od komercijalno najuspješnijih slikara 
svog doba. Uvelike su ga oponašali, naročito tokom 
druge polovice osamnaestog i početkom devetnaestog 
stoljeća. U vazi — koja je ukrašena puttima u ba- 
reljefu — nalaze se božuri, makovi, neveni, plave pe- 
renike, cvjetovi jabuke, sunov:rati, afrički neveni, tu- 
lipani, zumbuli, ruže, ljutići i alpski jaglaci. Pri dnu 
vaze nalaze se ružičaste ruže, crveni i bijeli karanfili 
te plavi slak, s crnim i bijelim grožđem, breskvama i 
zebinim gnijezdom. Većina cvijeća prikazana je u ve- 
ličini većoj od prirodne. Kao što je to često slučaj 
u van Huysumovim djelima, cvijeće pripada različitim 
godišnjim dobima. Često je znao odložiti dovršenje 
neke slike sve dok ne bi procvjetalo određeno cvi- 
jeće. To objašnjava dvostruke datume na nekim sli- 
kama, uključujući i ovu, jednu od najvećih i najpom- 
nije izvedenih van Huysumovih mrtvih priroda s cvije- 


ćem. 


Jacob de Gheyn (1562—1629) 


95 Studija devet glava 


Pero i tinta, 36X26 cm. Signirano i datirano 1604, 
dolje u sredini. Berlin-Dahlem, Kupferstichkabinett. 


Ovaj list neposrednih skica ističe se ne samo svojim 
prijevremenim realizmom već i spontanošću i živah- 
nošću poteza pera. De Gheyn je zamolio miadog 
muškarca, koji mu je bio model, da poprimi čitav 
raspon izraza, od intenzivno ozbiljnog do šaljivog i 
obijesnog. Nacrtao ga je i iz vrlo teškog ugla (lijevo 
dolje). Ovaj list ukazuje koliko je de Gheyn važan 
Za razvoj realizma u početku sedamnaestog stoljeća. 
Današnje promatrače iznenađuje činjenica da je um- 
jetnik koji je nacrtao ovu izvanrednu grupu skica mo- 
gao izvesti istančano nacrtanu, ali i teško zamišljenu, 
Alegoriju smrti (slika 5). 


Jacob van de UIft (1621—1689) 
96 Moskovska delegacija u Gorinchemu 


Akvarel i gvaš na pergamenu, 27 xX37 cm. Signirano. 
Pariz, Fondation Custodia (zbirka F. Lugt). 


Van de Ulft je djelovao kao slikar, slikar na staklu 
i crtač, te je vjerojatno bio samouk. Čini se da je či- 
tavog života radio u Gorinchemu gdje je, od 1661., 
zauzimao razne javne funkcije. lako u vezi s ovim 
crtežom ima problema u pogledu identifikacije, on 
vrlo dobro prikazuje jedan ceremonijalni aspekt jav- 
nog života u sedamnaestom stoljeću. 


